title: 2005/68/ΚΕΠΠΑ:  Απόφαση του Συμβουλίου, της 24ης Ιανουαρίου 2005, για την τροποποίηση της απόφασης 2004/197/ΚΕΠΠΑ για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας (Άθηνα)

text:
               29.1.2005

               EL

               Επίσημη Εφημερίδα της Ευρωπαϊκής Ένωσης

               L 27/59

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 24ης Ιανουαρίου 2005
   για την τροποποίηση της απόφασης 2004/197/ΚΕΠΠΑ για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας (Άθηνα)
   (2005/68/ΚΕΠΠΑ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 13 παράγραφος 3 και το άρθρο 28 παράγραφος 3,
   Εκτιμώντας τα ακόλουθα:

               (1)

               Στις 23 Φεβρουαρίου 2004, το Συμβούλιο εξέδωσε την απόφαση 2004/197/ΚΕΠΠΑ (1) η οποία προβλέπει ότι η πρώτη της επανεξέταση θα πραγματοποιηθεί πριν από τα τέλη του 2004.

               (2)

               Στα συμπεράσματά του της 14ης Μαΐου 2003, το Συμβούλιο επιβεβαίωσε την ανάγκη ταχείας αντίδρασης, ιδίως όσον αφορά ανθρωπιστικές αποστολές και αποστολές διάσωσης.

               (3)

               Στην έκθεσή της με ημερομηνία 3 Μαρτίου 2004, η στρατιωτική επιτροπή της ΕΕ καθόρισε λεπτομερώς την έννοια της στρατιωτικής ταχείας αντίδρασης της ΕΕ. Εξάλλου, στις 14 Ιουνίου 2004, η στρατιωτική επιτροπή της ΕΕ καθόρισε την έννοια των μάχιμων μονάδων της ΕΕ.

               (4)

               Το Ευρωπαϊκό Συμβούλιο της 17ης Ιουνίου 2004 προσυπέγραψε έκθεση σχετικά με την ΕΠΑΑ στην οποία τονίζεται ότι οι εργασίες για τις δυνατότητες ταχείας αντίδρασης της ΕΕ θα πρέπει να προωθηθούν με στόχο μια πρώτη επιχειρησιακή δυνατότητα στις αρχές του 2005.

               (5)

               Λόγω των εξελίξεων αυτών, θα πρέπει να βελτιωθεί η έγκαιρη χρηματοδότηση των στρατιωτικών επιχειρήσεων της ΕΕ, ιδίως ενόψει επιχειρήσεων ταχείας αντίδρασης. Συνεπώς, το νέο σύστημα για την έγκαιρη χρηματοδότηση αφορά κατά πρώτο και κύριο λόγο τις επιχειρήσεις ταχείας αντίδρασης· ωστόσο, σε συγκεκριμένες περιστάσεις, συνεισφορά που έχει καταβληθεί προκαταβολικά μπορεί να χρησιμοποιηθεί για την έγκαιρη χρηματοδότηση τακτικής επιχείρησης, ιδίως επιχείρησης για την οποία μεσολαβεί σύντομο διάστημα μεταξύ της θέσπισης της κοινής δράσης για την ανάληψη δράσης και της απόφασης για την έναρξη της επιχείρησης.

               (6)

               Συνεπώς, η απόφαση 2004/197/ΚΕΠΠΑ θα πρέπει να τροποποιηθεί,

         ΑΠΟΦΑΣΙΖΕΙ:
   Άρθρο 1
   Η απόφαση 2004/197/ΚΕΠΠΑ τροποποιείται ως εξής:

               1)

               Το άρθρο 25 αντικαθίσταται από το ακόλουθο κείμενο:
               «Άρθρο 25
               Προκαταβολική χρηματοδότηση
               1.   Σε περίπτωση στρατιωτικής επιχείρησης ταχείας αντίδρασης της ΕΕ, τα συνεισφέροντα κράτη μέλη καταβάλλουν συνεισφορές στο επίπεδο του ποσού αναφοράς. Με την επιφύλαξη του άρθρου 24 παράγραφος 4, οι πληρωμές πραγματοποιούνται όπως ορίζεται κατωτέρω.
               2.   Για την έγκαιρη χρηματοδότηση στρατιωτικών επιχειρήσεων ταχείας αντίδρασης της ΕΕ, τα συμμετέχοντα κράτη μέλη:

                           α)

                           είτε καταβάλλουν προκαταβολικές συνεισφορές στο μηχανισμό Άθηνα·

                           β)

                           είτε, όταν το Συμβούλιο αποφασίζει να διεξαγάγει στρατιωτική επιχείρηση ταχείας αντίδρασης της ΕΕ στην οποία συνεισφέρουν, καταβάλλουν τις συνεισφορές τους στα κοινά έξοδα της επιχείρησης αυτής εντός πέντε ημερών από την αποστολή της ειδοποίησης στο επίπεδο του ποσού αναφοράς, εκτός εάν το Συμβούλιο αποφασίσει άλλως.

                     3.   Για τον προαναφερόμενο σκοπό, η ειδική επιτροπή, η οποία αποτελείται από έναν εκπρόσωπο από κάθε ένα από τα κράτη μέλη τα οποία έχουν επιλέξει να καταβάλλουν προκαταβολικές συνεισφορές (εφεξής καλούμενα “προκαταβολικώς συνεισφέροντα κράτη μέλη”), καθορίζει προσωρινές πιστώσεις σε συγκεκριμένο τίτλο του προϋπολογισμού. Οι προσωρινές αυτές πιστώσεις καλύπτονται από συνεισφορές τις οποίες τα προκαταβολικώς συνεισφέροντα κράτη μέλη πρέπει να καταβάλλουν εντός 90 ημερών από την αποστολή της σχετικής ειδοποίησης. Ωστόσο, οι προκαταβολικές συνεισφορές που οφείλονται για το 2005 καταβάλλονται σε δύο δόσεις, καταβλητέες μέχρι τις 30 Απριλίου και μέχρι τις 30 Νοεμβρίου 2005, αντιστοίχως.
               4.   Με την επιφύλαξη του άρθρου 24 παράγραφος 4, οι συνεισφορές τις οποίες οφείλει για μια επιχείρηση ένα προκαταβολικώς συνεισφέρον κράτος μέλος, μέχρι του επιπέδου της συνεισφοράς που έχει καταβάλει στις προσωρινές πιστώσεις οι οποίες αναφέρονται στην παράγραφο 3 του παρόντος άρθρου, καταβάλλονται εντός 90 ημερών από την αποστολή της ειδοποίησης. Αντίστοιχο ποσό είναι δυνατόν να διατίθεται στο διοικητή επιχείρησης από τις συνεισφορές που έχουν καταβληθεί προκαταβολικά.
               5.   Παρά το άρθρο 20, τυχόν προσωρινές πιστώσεις οι οποίες αναφέρονται στην ανωτέρω παράγραφο 3 του παρόντος άρθρου και οι οποίες χρησιμοποιούνται για μια επιχείρηση ανασυνίστανται εντός 90 ημερών από την αποστολή της ειδοποίησης.
               6.   Με την επιφύλαξη της παραγράφου 1, οιοδήποτε προκαταβολικώς συνεισφέρον κράτος μέλος μπορεί, σε συγκεκριμένες περιστάσεις, να επιτρέψει στον διευθυντή να χρησιμοποιήσει τη συνεισφορά του η οποία έχει καταβληθεί προκαταβολικά για την κάλυψη της συνεισφοράς του σε μια επιχείρηση στην οποία συμμετέχει και η οποία δεν είναι επιχείρηση ταχείας αντίδρασης. Η συνεισφορά που καταβάλλεται προκαταβολικά ανασυνίσταται από το ενδιαφερόμενο κράτος μέλος εντός 90 ημερών από την αποστολή της ειδοποίησης.
               7.   Παρά το άρθρο 31 παράγραφος 3, ο διοικητής επιχείρησης μπορεί να αναλαμβάνει υποχρεώσεις και να εκτελεί πληρωμές από τα ποσά που του διατίθενται.
               8.   Κάθε κράτος μέλος έχει διακριτική ευχέρεια επιλογής, με κοινοποίηση προς τον διευθυντή τουλάχιστον τρεις μήνες προηγουμένως.»

               2)

               Στο άρθρο 24, η παράγραφος 6 αντικαθίσταται από το ακόλουθο κείμενο:
               «6.   Με την επιφύλαξη των λοιπών διατάξεων της παρούσας απόφασης, οι συνεισφορές καταβάλλονται εντός 30 ημερών από την αποστολή της σχετικής ειδοποίησης.»

         Άρθρο 2
   Η παρούσα απόφαση παράγει αποτελέσματα από την 1η Φεβρουαρίου 2005.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 24 Ιανουαρίου 2005.

            Για το Συμβούλιο

            Ο Πρόεδρος

         F. BODEN

      (1)  EE L 63 της 28.2.2004, σ. 68.


Avis juridique important

|

31995D0415

95/415/ΕΚΑΧ/Ευρατόμ: Απόφαση της Επιτροπής της 4ης Οκτωβρίου 1995 σχετικά με τη σύναψη εξ ονόματος της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας της ενδιάμεσης συμφωνίας μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ρωσικής Ομοσπονδίας, αφετέρου, για το εμπόριο και εμπορικά θέματα

Επίσημη Εφημερίδα αριθ. L 247 της 13/10/1995 σ. 0030 - 0031

ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Οκτωβρίου 1995 σχετικά με τη σύναψη εξ ονόματος της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας της ενδιάμεσης συμφωνίας μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ρωσικής Ομοσπονδίας, αφετέρου, για το εμπόριο και εμπορικά θέματα (95/415/Ευρατόμ, ΕΚΑΧ)Η ΕΠΙΤΡΟΠΗ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95 παράγραφος 1,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 παράγραφος 2,Εκτιμώντας:ότι, ενόσω εκκρεμεί η έναρξη ισχύος της συμφωνίας εταιρικής σχέσης και συνεργασίας που υπεγράφη στην Κέρκυρα στις 24 Ιουνίου 1994, είναι αναγκαία η έγκριση της ενδιάμεσης συμφωνίας μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Ρωσικής Ομοσπονδίας, αφετέρου, για το εμπόριο και εμπορικά θέματα, που υπεγράφη στις Βρυξέλλες, στις 17 Ιουλίου 1995 7ότι η σύναψη της ενδιάμεσης συμφωνίας είναι αναγκαία για την επίτευξη των στόχων της Κοινότητας, που ορίζονται ειδικότερα στα άρθρα 2 και 3 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα και ότι η συνθήκη δεν προβλέπει όλες τις περιπτώσεις που καλύπτει η παρούσα απόφαση 7Κατόπιν διαβουλεύσεων με τη Συμβουλευτική Επιτροπή και με τη σύμφωνη γνώμη του Συμβουλίου,ΑΠΟΦΑΣΙΖΕΙ:Άρθρο 1Εγκρίνεται εξ ονόματος της Ευρωπαϊκής Κοινότητας Άνθρακα και Χάλυβα η ενδιάμεση συμφωνία μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Ρωσικής Ομοσπονδίας, αφετέρου, για το εμπόριο και εμπορικά θέματα, καθώς και τα δύο πρωτόκολλα και οι δηλώσεις εξ ονόματος της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας.Τα εν λόγω κείμενα επισυνάπτονται στην παρούσα απόφαση.Άρθρο 2Ο πρόεδρος της Επιτροπής προβαίνει εξ ονόματος της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας στη γνωστοποίηση που προβλέπεται στο άρθρο 35 της ενδιάμεσης συμφωνίας.Βρυξέλλες, 4 Οκτωβρίου 1995.Για την ΕπιτροπήΟ ΠρόεδροςJacques SANTER


title: 2007/341/ΕΚ: Απόφαση του Συμβουλίου, της 19ης Απριλίου 2007 , για τη σύναψη της συμφωνίας επανεισδοχής μεταξύ της Ευρωπαϊκής Κοινότητας και της Ρωσικής Ομοσπονδίας

text:
                  17.5.2007

                  EL

                  Επίσημη Εφημερίδα της Ευρωπαϊκής Ένωσης

                  L 129/38

         ΑΠΟΦΑΣΗ ΤΟΥ ΣΥΜΒΟΥΛΙΟΥ
         της 19ης Απριλίου 2007
         για τη σύναψη της συμφωνίας επανεισδοχής μεταξύ της Ευρωπαϊκής Κοινότητας και της Ρωσικής Ομοσπονδίας
         (2007/341/ΕΚ)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη:
         τη συνθήκη για την ίδρυση της Ευρωπαϊκής Κοινότητας, και ιδίως το άρθρο 63 παράγραφος 3 στοιχείο β), σε συνδυασμό με το άρθρο 300 παράγραφος 2 πρώτο εδάφιο πρώτη φράση και παράγραφος 3 πρώτο εδάφιο,
         την πρόταση της Επιτροπής,
         τη γνώμη του Ευρωπαϊκού Κοινοβουλίου,
         Εκτιμώντας τα ακόλουθα:

                     (1)

                     Η Επιτροπή διαπραγματεύθηκε, εξ ονόματος της Ευρωπαϊκής Κοινότητας, συμφωνία επανεισδοχής με τη Ρωσική Ομοσπονδία.

                     (2)

                     Η συμφωνία υπεγράφη, εξ ονόματος της Ευρωπαϊκής Κοινότητας, στις 25 Μαΐου 2006, με την επιφύλαξη της ενδεχόμενης συνάψεώς της, σε μεταγενέστερη ημερομηνία, σύμφωνα με την απόφαση του Συμβουλίου, η οποία θεσπίσθηκε στις 22 Μαΐου 2006.

                     (3)

                     Η συμφωνία θα πρέπει να εγκριθεί.

                     (4)

                     Η συμφωνία ιδρύει μεικτή επιτροπή επανεισδοχής η οποία μπορεί να θεσπίσει τον εσωτερικό της κανονισμό. Είναι σκόπιμο να προβλεφθεί απλουστευμένη διαδικασία για την υιοθέτηση της κοινοτικής θέσης στη συγκεκριμένη περίπτωση.

                     (5)

                     Σύμφωνα με το άρθρο 3 του πρωτοκόλλου για τη θέση του Ηνωμένου Βασιλείου και της Ιρλανδίας, που προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, το Ηνωμένο Βασίλειο κοινοποίησε την επιθυμία του να συμμετάσχει στη θέσπιση και την εφαρμογή της παρούσας απόφασης.

                     (6)

                     Σύμφωνα με τα άρθρα 1 και 2 του πρωτοκόλλου για τη θέση του Ηνωμένου Βασιλείου και της Ιρλανδίας, που προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, και με την επιφύλαξη του άρθρου 4 του εν λόγω πρωτοκόλλου, η Ιρλανδία δεν συμμετέχει στη θέσπιση της παρούσας απόφασης και δεν δεσμεύεται από αυτή ούτε υπόκειται στην εφαρμογή της.

                     (7)

                     Σύμφωνα με τα άρθρα 1 και 2 του πρωτοκόλλου για τη θέση της Δανίας, που προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στη θέσπιση της παρούσας απόφασης και δεν δεσμεύεται από αυτή ούτε υπόκειται στην εφαρμογή της,

               ΑΠΟΦΑΣΙΖΕΙ:

            Άρθρο 1
            Η συμφωνία επανεισδοχής μεταξύ της Ευρωπαϊκής Κοινότητας και της Ρωσικής Ομοσπονδίας, εγκρίνεται εξ ονόματος της Κοινότητας.
            Το κείμενο της συμφωνίας επισυνάπτεται στην παρούσα απόφαση.

            Άρθρο 2
            Ο πρόεδρος του Συμβουλίου προβαίνει στην κοινοποίηση που προβλέπεται στο άρθρο 23 παράγραφος 2 της συμφωνίας (1).

            Άρθρο 3
            Η Επιτροπή, επικουρούμενη από εμπειρογνώμονες των κρατών μελών, εκπροσωπεί την Κοινότητα στη μεικτή επιτροπή επανεισδοχής, η οποία ιδρύεται βάσει του άρθρου 19 της συμφωνίας.

            Άρθρο 4
            Η θέση της Κοινότητας στο πλαίσιο της μεικτής επιτροπής επανεισδοχής όσον αφορά τη θέσπιση του εσωτερικού της κανονισμού, κατά τα οριζόμενα στο άρθρο 19 παράγραφος 5 της συμφωνίας, υιοθετείται από την Επιτροπή μετά από διαβούλευση με την ειδική επιτροπή που έχει ορίσει το Συμβούλιο.

            Άρθρο 5
            Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

            Λουξεμβούργο, 19 Απριλίου 2007.

                  Για το Συμβούλιο

                  Η Πρόεδρος

               B. ZYPRIES

            (1)  Η ημερομηνία έναρξης ισχύος της συμφωνίας επανεισδοχής θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


Avis juridique important

|

31998D1127(01)

Απόφαση του Συμβουλίου της 16ης Νοεμβρίου 1998 για το διορισμό δύο τακτικών μελών και ενός αναπληρωματικού μέλους της συμβουλευτικής επιτροπής για την κατάρτιση των νοσοκόμων

Επίσημη Εφημερίδα αριθ. C 367 της 27/11/1998 σ. 0001 - 0002

ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Νοεμβρίου 1998 για το διορισμό δύο τακτικών μελών και ενός αναπληρωματικού μέλους της συμβουλευτικής επιτροπής για την κατάρτιση των νοσοκόμων (98/C 367/01)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη την απόφαση 77/454/ΕΟΚ του Συμβουλίου, της 27ης Ιουνίου 1977, σχετικά με τη σύσταση συμβουλευτικής επιτροπής για την κατάρτιση των νοσοκόμων (1), και ιδίως τα άρθρα 3 και 4,Εκτιμώντας:ότι, με την απόφασή του της 6ης Ιουλίου 1998 (2), το Συμβούλιο διόρισε:- την κα Barbara SCHWOCHERT, τακτικό μέλος,- την κα Christa NOVAKIEWITSCH, αναπληρωματικό μέλος,- τον κ. Hermann KURTENBACH, τακτικό μέλοςτης εν λόγω συμβουλευτικής επιτροπής, για την περίοδο που λήγει στις 5 Ιουλίου 2001 7ότι η γερμανική κυβέρνηση υπέδειξε:- την κα Christa NOVAKIEWITSCH προς αντικατάσταση της κας Barbara SCHWOCHERT, τακτικού μέλους,- την κα Ilsedore ZOPFY, προς αντικατάσταση της κας Christa NOVAKIEWITSCH, αναπληρωματικού μέλους,- την κα Claudia NEUMANN, προς αντικατάσταση του κ. Hermann KURTENBACH, τακτικού μέλους,ΑΠΟΦΑΣΙΖΕΙ:Άρθρο 1 Η κα Christa NOVAKIEWITSCH διορίζεται τακτικό μέλος της συμβουλευτικής επιτροπής για την κατάρτιση των νοσοκόμων, αντικαθιστώντας την κα Barbara SCHWOCHERT για το υπόλοιπο της θητείας του, δηλαδή έως τις 5 Ιουλίου 2001.Άρθρο 2 Η κα Ilsedore ZOPFY διορίζεται αναπληρωματικό μέλος της συμβουλευτικής επιτροπής για την κατάρτιση των νοσοκόμων, αντικαθιστώντας την κα Christa NOVAKIEWITSCH για το υπόλοιπο της θητείας του, δηλαδή έως τις 5 Ιουλίου 2001.Άρθρο 3 Η κα Claudia NEUMANN διορίζεται τακτικό μέλος της συμβουλευτικής επιτροπής για την κατάρτιση των νοσοκόμων, αντικαθιστώντας τον κ. Hermann KURTENBACH για το υπόλοιπο της θητείας του, δηλαδή έως τις 5 Ιουλίου 2001.Βρυξέλλες, 16 Νοεμβρίου 1998.Για το ΣυμβούλιοΟ ΠρόεδροςJ. FARNLEITNER(1) ΕΕ L 176 της 15.7.1977, σ. 11.(2) ΕΕ C 219 της 15.7.1998, σ. 1.


68/183/ΕΟΚ: Απόφαση της Επιτροπής, της 3ης Απριλίου 1968, όσον αφορά την έγκριση ορισμένων μέτρων διαχείρισης στο πλαίσιο της κοινής οργάνωσης των γεωργικών αγορών


title: Απόφαση CHAD/1/2008 της Επιτροπής Πολιτικής και Ασφάλειας, της 13ης Φεβρουαρίου 2008 , που αφορά την αποδοχή των συνεισφορών τρίτων κρατών στη στρατιωτική επιχείρηση της Ευρωπαϊκής Ένωσης στη Δημοκρατία του Τσαντ και στην Κεντροαφρικανική Δημοκρατία

text:
               29.2.2008

               EL

               Επίσημη Εφημερίδα της Ευρωπαϊκής Ένωσης

               L 56/64

      ΑΠΌΦΑΣΗ CHAD/1/2008 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ

   της 13ης Φεβρουαρίου 2008
   που αφορά την αποδοχή των συνεισφορών τρίτων κρατών στη στρατιωτική επιχείρηση της Ευρωπαϊκής Ένωσης στη Δημοκρατία του Τσαντ και στην Κεντροαφρικανική Δημοκρατία
   (2008/172/ΚΕΠΠΑ)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 25 τρίτη παράγραφος,
   την κοινή δράση 2007/677/ΚΕΠΠΑ του Συμβουλίου, της 15ης Οκτωβρίου 2007, για τη στρατιωτική επιχείρηση της Ευρωπαϊκής Ένωσης στη Δημοκρατία του Τσαντ και στην Κεντροαφρικανική Δημοκρατία (1) (Επιχείρηση EUFOR Τσαντ/Κεντροαφρικανική Δημοκρατία), και ιδίως το άρθρο 10 παράγραφος 2,
   Εκτιμώντας τα ακόλουθα:

               (1)

               Κατόπιν αιτήματος της Επιτροπής Πολιτικής και Ασφάλειας και σύμφωνα με την επιτέλεση έργου της Στρατιωτικής Επιτροπής της Ευρωπαϊκής Ένωσης (EUMC), ο διοικητής επιχειρήσεων της ΕΕ και ο διοικητής δυνάμεων της ΕΕ διεξήγαγαν τις συσκέψεις συγκρότησης δυνάμεων στις 9, 14 και 21 Νοεμβρίου 2007, 19 Δεκεμβρίου 2007 και 11 Ιανουαρίου 2008.

               (2)

               Κατόπιν των συστάσεων του διοικητή επιχειρήσεων της ΕΕ και της EUMC για τη συνεισφορά της Αλβανίας, η συνεισφορά της Αλβανίας θα πρέπει να γίνει δεκτή.

               (3)

               Σύμφωνα με το άρθρο 6 του πρωτοκόλλου για τη θέση της Δανίας, που προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ευρωπαϊκής Ένωσης οι οποίες έχουν αμυντικές συνέπειες,

         ΑΠΟΦΑΣΙΖΕΙ:
   Άρθρο 1
   Συνεισφορές τρίτων χωρών
   Μετά τις συσκέψεις συγκρότησης δυνάμεων, η συνεισφορά της Αλβανίας γίνεται αποδεκτή για τη στρατιωτική επιχείρηση της ΕΕ στη Δημοκρατία του Τσαντ και στην Κεντροαφρικανική Δημοκρατία.
   Άρθρο 2
   Έναρξη ισχύος
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 13 Φεβρουαρίου 2008.

            Για την Επιτροπή Πολιτικής και Ασφάλειας

            Η Πρόεδρος

         M. IPAVIC

      (1)  ΕΕ L 279 της 23.10.2007, σ. 21.


title: 2008/150/ΕΚ: Απόφαση του Συμβουλίου, της 12ης Φεβρουαρίου 2008 , για την υπογραφή, εξ ονόματος της Ευρωπαϊκής Κοινότητας, και για την προσωρινή εφαρμογή της συμφωνίας υπό μορφή ανταλλαγής επιστολών σχετικά με τις τροποποιήσεις του πρωτοκόλλου με το οποίο καθορίζονται οι αλιευτικές δυνατότητες και η χρηματική αντιπαροχή που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας των Σεϋχελλών για την περίοδο από 18 Ιανουαρίου 2005 έως 17 Ιανουαρίου 2011

text:
               22.2.2008

               EL

               Επίσημη Εφημερίδα της Ευρωπαϊκής Ένωσης

               L 48/31

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 12ης Φεβρουαρίου 2008
   για την υπογραφή, εξ ονόματος της Ευρωπαϊκής Κοινότητας, και για την προσωρινή εφαρμογή της συμφωνίας υπό μορφή ανταλλαγής επιστολών σχετικά με τις τροποποιήσεις του πρωτοκόλλου με το οποίο καθορίζονται οι αλιευτικές δυνατότητες και η χρηματική αντιπαροχή που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας των Σεϋχελλών για την περίοδο από 18 Ιανουαρίου 2005 έως 17 Ιανουαρίου 2011
   (2008/150/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37, σε συνδυασμό με το άρθρο 300 παράγραφος 2,
   την πρόταση της Επιτροπής,
   Εκτιμώντας τα ακόλουθα:

               (1)

               Το πρωτόκολλο που καθορίζει, για την περίοδο από 18 Ιανουαρίου 2005 έως 17 Ιανουαρίου 2011, τις αλιευτικές δυνατότητες και τη χρηματική αντιπαροχή που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας των Σεϋχελλών για την αλιεία στα ανοικτά των Σεϋχελλών, εγκρίθηκε με τον κανονισμό (ΕΚ) αριθ. 115/2006 του Συμβουλίου (1) της 23ης Ιανουαρίου 2006.

               (2)

               Λαμβανομένου υπόψη του πολύ ικανοποιητικού επιπέδου αξιοποίησης της ισχύουσας αλιευτικής συμφωνίας και του ενδιαφέροντος των αρχών των Σεϋχελλών, αφενός, για ενίσχυση της εταιρικής σχέσης, και των κοινοτικών αρχών, αφετέρου, για εναρμόνιση του παρόντος πρωτοκόλλου με τα άλλα πρωτόκολλα αλιείας τόνου, τα δύο μέρη μονογράφησαν τροποποιήσεις του ισχύοντος πρωτοκόλλου υπό μορφή ανταλλαγής επιστολών. Τα αποτελέσματα των τροποποιήσεων αυτών περιελήφθησαν σε συμφωνία υπό μορφή ανταλλαγής επιστολών και αφορούν την αύξηση της ποσότητας αναφοράς, την καθιέρωση στήριξης για την εταιρική σχέση και την τροποποίηση της αναλογίας μεταξύ του μεριδίου που καταβάλλεται από τους εφοπλιστές και του μεριδίου που καταβάλλεται από τον κοινοτικό προϋπολογισμό.

               (3)

               Για να εφαρμοστούν από τις 18 Ιανουαρίου 2008 οι τροποποιήσεις αυτές του ισχύοντος πρωτοκόλλου, πρέπει επομένως να υπογραφεί η συμφωνία υπό μορφή ανταλλαγής επιστολών, με την επιφύλαξη της απόφασης του Συμβουλίου για την οριστική σύναψή της.

               (4)

               Οι εν λόγω τροποποιήσεις δεν μεταβάλλουν τη μέθοδο κατανομής των αλιευτικών δυνατοτήτων μεταξύ των κρατών μελών,

         ΑΠΟΦΑΣΙΖΕΙ:
   Άρθρο 1
   Εγκρίνεται από το Συμβούλιο εξ ονόματος της Κοινότητας η υπογραφή της συμφωνίας υπό μορφή ανταλλαγής επιστολών σχετικά με την τροποποίηση του πρωτοκόλλου με το οποίο καθορίζονται οι αλιευτικές δυνατότητες και η χρηματική αντιπαροχή που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας των Σεϋχελλών σχετικά με την αλιεία στα ανοικτά των Σεϋχελλών για την περίοδο από 18 Ιανουαρίου 2005 έως 17 Ιανουαρίου 2011.
   Το κείμενο της συμφωνίας υπό μορφή ανταλλαγής επιστολών επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφή ανταλλαγής επιστολών εξ ονόματος της Κοινότητας, με την επιφύλαξη της σύναψής της.
   Άρθρο 3
   Η συμφωνία υπό μορφή ανταλλαγής επιστολών εφαρμόζεται προσωρινά από την Κοινότητα από τις 18 Ιανουαρίου 2008.
   Άρθρο 4
   Οι αλιευτικές δυνατότητες που έχουν καθοριστεί από το πρωτόκολλο και αποφασισθεί με τον κανονισμό αριθ. 115/2006 του Συμβουλίου, της 23ης Ιανουαρίου 2006, δεν τροποποιούνται και επιβεβαιώνεται η κατανομή τους σύμφωνα με την ακόλουθη μέθοδο:

               Κατηγορία αλιείας

               Κράτος μέλος

               Αλιευτικές δυνατότητες

               Θυνναλιευτικά γρι-γρι

               Γαλλία

               17 σκάφη

               Ισπανία

               22 σκάφη

               Ιταλία

               1 σκάφος

               Παραγαδιάρικα επιφανείας

               Ισπανία

               2 σκάφη

               Γαλλία

               5 σκάφη

               Πορτογαλία

               5 σκάφη

         Εάν οι αιτήσεις αδειών αυτών των κρατών μελών δεν εξαντλήσουν τις αλιευτικές δυνατότητες που καθορίζονται στο πρωτόκολλο, η Επιτροπή μπορεί να λάβει υπόψη τις αιτήσεις αδειών οποιουδήποτε άλλου κράτους μέλους.

      Βρυξέλλες, 12 Φεβρουαρίου 2008.

            Για το Συμβούλιο

            Ο Πρόεδρος

         A. BAJUK

      (1)  ΕΕ L 21 της 25.1.2006, σ 1.

         ΣΥΜΦΩΝΊΑ

      υπό μορφή ανταλλαγής επιστολών σχετικά με την προσωρινή εφαρμογή των τροποποιήσεων του πρωτοκόλλου που καθορίζει, για την περίοδο από 18 Ιανουαρίου 2005 έως 17 Ιανουαρίου 2011, τις αλιευτικές δυνατότητες και τη χρηματική αντιπαροχή που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας των Σεϋχελλών για την αλιεία στα ανοικτά των Σεϋχελλών
      Κύριε,
      Διαπιστώνω με ικανοποίηση ότι οι διαπραγματευτές της Δημοκρατίας των Σεϋχελλών και της Ευρωπαϊκής Κοινότητας κατέληξαν σε ομοφωνία σχετικά με τις τροποποιήσεις του πρωτοκόλλου που καθορίζει τις αλιευτικές δυνατότητες και τη χρηματική αντιπαροχή και του παραρτήματός του.
      Το αποτέλεσμα της διαπραγμάτευσης που πραγματοποιήθηκε στις Βρυξέλλες από τις 20 έως τις 21 Μαρτίου 2007 επέτρεψε να αναθεωρηθούν οι αλιευτικές δυνατότητες, οι οποίες προβλέπονται στο πρωτόκολλο που καθορίζει, για την περίοδο από 18 Ιανουαρίου 2005 έως 17 Ιανουαρίου 2011, τις αλιευτικές δυνατότητες και τη χρηματική αντιπαροχή που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας των Σεϋχελλών για την αλιεία στα ανοικτά των Σεϋχελλών. Οι τροποποιήσεις που επήλθαν στο εν λόγω πρωτόκολλο επισυνάπτονται στο παράρτημα. Εφόσον το πρωτόκολλο αναθεωρήθηκε και μονογραφήθηκε από τα δύο μέρη στις 21 Μαρτίου 2007, σας προτείνω να κινηθούν παράλληλα οι διαδικασίες έγκρισης ή/και επικύρωσης των κειμένων του πρωτοκόλλου, όπως τροποποιήθηκε, καθώς και του παραρτήματός του και των προσαρτημάτων του, σύμφωνα με τις ισχύουσες διαδικασίες στη Δημοκρατία των Σεϋχελλών και στην Ευρωπαϊκή Κοινότητα, διαδικασίες οι οποίες είναι απαραίτητες για να τεθούν τα εν λόγω κείμενα σε ισχύ.
      Προκειμένου να μη διακοπούν οι αλιευτικές δραστηριότητες των κοινοτικών σκαφών στα ύδατα των Σεϋχελλών και αναφερόμενος στο πρωτόκολλο που αναθεωρήθηκε στις 21 Μαρτίου 2007 και καθορίζει τις αλιευτικές δυνατότητες και τη χρηματική αντιπαροχή για την περίοδο από 18 Ιανουαρίου 2008 έως 17 Ιανουαρίου 2011, έχω την τιμή να σας πληροφορήσω ότι η κυβέρνηση της Δημοκρατίας των Σεϋχελλών προτίθεται να εφαρμόσει προσωρινά το εν λόγω αναθεωρημένο πρωτόκολλο από τις 18 Ιανουαρίου 2008, έως ότου τεθεί σε ισχύ σύμφωνα με το άρθρο 13 του πρωτοκόλλου, υπό την προϋπόθεση ότι η Ευρωπαϊκή Κοινότητα προτίθεται να πράξει το ίδιο.
      Εξυπακούεται ότι, στην περίπτωση αυτή, η καταβολή της χρηματικής αντιπαροχής που αναθεωρήθηκε και καθορίζεται στο άρθρο 2 του αναθεωρημένου πρωτοκόλλου θα πραγματοποιηθεί, όταν τα δύο μέρη γνωστοποιήσουν αμοιβαίως την περάτωση των διαδικασιών που είναι αναγκαίες για την έναρξη ισχύος του πρωτοκόλλου και του αναθεωρημένου παραρτήματός του.
      Παρακαλώ να μου επιβεβαιώσετε ότι η Ευρωπαϊκή Κοινότητα συμφωνεί με την εν λόγω προσωρινή εφαρμογή.
      Με εξαιρετική εκτίμηση,

            Για την κυβέρνηση της Δημοκρατίας των Σεϋχελλών

      Κύριε,
      Έχω την τιμή να σας γνωρίσω ότι έλαβα σημερινή επιστολή σας, η οποία έχει ως εξής:

         «Κύριε,
         Διαπιστώνω με ικανοποίηση ότι οι διαπραγματευτές της Δημοκρατίας των Σεϋχελλών και της Ευρωπαϊκής Κοινότητας κατέληξαν σε ομοφωνία σχετικά με τις τροποποιήσεις του πρωτοκόλλου που καθορίζει τις αλιευτικές δυνατότητες και τη χρηματική αντιπαροχή και του παραρτήματός του.
         Το αποτέλεσμα της διαπραγμάτευσης που πραγματοποιήθηκε στις Βρυξέλλες από τις 20 έως τις 21 Μαρτίου 2007 επέτρεψε να αναθεωρηθούν οι αλιευτικές δυνατότητες, οι οποίες προβλέπονται στο πρωτόκολλο που καθορίζει, για την περίοδο από 18 Ιανουαρίου 2005 έως 17 Ιανουαρίου 2011, τις αλιευτικές δυνατότητες και τη χρηματική αντιπαροχή που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας των Σεϋχελλών για την αλιεία στα ανοικτά των Σεϋχελλών. Οι τροποποιήσεις που επήλθαν στο εν λόγω πρωτόκολλο επισυνάπτονται στο παράρτημα. Εφόσον το πρωτόκολλο αναθεωρήθηκε και μονογραφήθηκε από τα δύο μέρη στις 21 Μαρτίου 2007, σας προτείνω να κινηθούν παράλληλα οι διαδικασίες έγκρισης ή/και επικύρωσης των κειμένων του πρωτοκόλλου, όπως τροποποιήθηκε, καθώς και του παραρτήματός του και των προσαρτημάτων του, σύμφωνα με τις ισχύουσες διαδικασίες στη Δημοκρατία των Σεϋχελλών και στην Ευρωπαϊκή Κοινότητα, διαδικασίες οι οποίες είναι απαραίτητες για να τεθούν τα εν λόγω κείμενα σε ισχύ.
         Προκειμένου να μη διακοπούν οι αλιευτικές δραστηριότητες των κοινοτικών σκαφών στα ύδατα των Σεϋχελλών και αναφερόμενος στο πρωτόκολλο που αναθεωρήθηκε στις 21 Μαρτίου 2007 και καθορίζει τις αλιευτικές δυνατότητες και τη χρηματική αντιπαροχή για την περίοδο από 18 Ιανουαρίου 2008 έως 17 Ιανουαρίου 2011, έχω την τιμή να σας πληροφορήσω ότι η κυβέρνηση της Δημοκρατίας των Σεϋχελλών προτίθεται να εφαρμόσει προσωρινά το εν λόγω αναθεωρημένο πρωτόκολλο από τις 18 Ιανουαρίου 2008, έως ότου τεθεί σε ισχύ σύμφωνα με το άρθρο 13 του πρωτοκόλλου, υπό την προϋπόθεση ότι η Ευρωπαϊκή Κοινότητα προτίθεται να πράξει το ίδιο.
         Εξυπακούεται ότι, στην περίπτωση αυτή, η καταβολή της χρηματικής αντιπαροχής που αναθεωρήθηκε και καθορίζεται στο άρθρο 2 του αναθεωρημένου πρωτοκόλλου θα πραγματοποιηθεί, όταν τα δύο μέρη γνωστοποιήσουν αμοιβαίως την περάτωση των διαδικασιών που είναι αναγκαίες για την έναρξη ισχύος του πρωτοκόλλου και του αναθεωρημένου παραρτήματός του.
         Παρακαλώ να μου επιβεβαιώσετε ότι η Ευρωπαϊκή Κοινότητα συμφωνεί με την εν λόγω προσωρινή εφαρμογή.»

      Έχω την τιμή να σας επιβεβαιώσω ότι η Ευρωπαϊκή Κοινότητα συμφωνεί με την εν λόγω προσωρινή εφαρμογή.
      Με εξαιρετική εκτίμηση,

            Για την Κοινότητα

         ΠΑΡΑΡΤΗΜΑ
         Τροποποιήσεις του πρωτοκόλλου που καθορίζει, για την περίοδο από τις 18 Ιανουαρίου 2005 έως τις 17 Ιανουαρίου 2011, τις αλιευτικές δυνατότητες και τη χρηματική αντιπαροχή που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας των Σεϋχελλών για την αλιεία στα ανοικτά των Σεϋχελλών
         Το άρθρο 2 του πρωτοκόλλου αντικαθίσταται από το ακόλουθο κείμενο:

            «Άρθρο 2
            Χρηματική αντιπαροχή — Τρόπος πληρωμής
            1.   Η χρηματική αντιπαροχή που αναφέρεται στο άρθρο 7 της συμφωνίας καθορίζεται, για την περίοδο που αναφέρεται στο άρθρο 1, σε 24 750 000 ευρώ. Από τις 18 Ιανουαρίου 2008, η χρηματική αντιπαροχή τροποποιείται και καθορίζεται σε 28 440 000 ευρώ για όλη τη διάρκεια του πρωτοκόλλου.
            2.   Η παράγραφος 1 εφαρμόζεται με την επιφύλαξη των διατάξεων των άρθρων 4, 5, 6, 7 και 8 του παρόντος πρωτοκόλλου.
            3.   Η χρηματική αντιπαροχή που αναφέρεται στην παράγραφο 1 καταβάλλεται από την Κοινότητα σε ετήσιες δόσεις των 4 125 000 ευρώ κατά τα πρώτα τρία έτη εφαρμογής του πρωτοκόλλου. Από τις 18 Ιανουαρίου 2008, η χρηματική αντιπαροχή που αναφέρεται στην παράγραφο 1 καταβάλλεται από την Κοινότητα σε ετήσιες δόσεις των 5 355 000 ευρώ. Η χρηματική αντιπαροχή που ισχύει από 18 Ιανουαρίου 2008, αποτελείται, αφενός, από ποσό 4 095 000 ευρώ ετησίως, που αντιστοιχεί σε ποσότητα αναφοράς 63 000 τόνων ετησίως, και, αφετέρου, από ειδικό ποσό 1 260 000 ευρώ ετησίως, που προορίζεται για τη στήριξη και την εφαρμογή της τομεακής αλιευτικής πολιτικής των Σεϋχελλών. Το εν λόγω ειδικό ποσό αποτελεί αναπόσπαστο μέρος της ενιαίας χρηματικής αντιπαροχής που ορίζεται στο άρθρο 7 της συμφωνίας.
            4.   Εάν η συνολική ποσότητα ετήσιων αλιευμάτων τόνου από κοινοτικά σκάφη στα ύδατα των Σεϋχελλών υπερβαίνει τους 63 000 τόνους, το ποσό της ετήσιας χρηματικής αντιπαροχής αυξάνεται κατά 65 ευρώ ανά πρόσθετο τόνο αλιευμάτων. Ωστόσο, το συνολικό ετήσιο ποσό που πρέπει να καταβληθεί από την Κοινότητα δεν μπορεί να υπερβεί το διπλάσιο του ποσού που αναφέρεται στην παράγραφο 3 (10 710 000 ευρώ). Όταν οι ποσότητες που έχουν αλιευθεί από τα κοινοτικά σκάφη υπερβαίνουν τις ποσότητες που αντιστοιχούν στο διπλάσιο του συνολικού ετήσιου ποσού, το οφειλόμενο ποσό για την ποσότητα που υπερβαίνει το εν λόγω όριο καταβάλλεται το επόμενο έτος.
            5.   Η πληρωμή πραγματοποιείται το αργότερο στις 30 Σεπτεμβρίου 2005 για το πρώτο έτος, στις 30 Σεπτεμβρίου 2008 για το τέταρτο έτος και το αργότερο κατά την επέτειο της έναρξης ισχύος του πρωτοκόλλου για τα υπόλοιπα έτη.
            6.   Με την επιφύλαξη των διατάξεων του άρθρου 7, η διάθεση της εν λόγω χρηματικής αντιπαροχής εμπίπτει στην αποκλειστική αρμοδιότητα των Σεϋχελλών.
            7.   Η χρηματική αντιπαροχή καταβάλλεται σε έναν και μόνο λογαριασμό του δημοσίου των Σεϋχελλών, ο οποίος έχει ανοιχθεί στην κεντρική τράπεζα των Σεϋχελλών. Ο αριθμός του λογαριασμού προσδιορίζεται από τις αρχές των Σεϋχελλών.»

         Το άρθρο 7 του πρωτοκόλλου αντικαθίσταται από το ακόλουθο κείμενο:

            «Άρθρο 7
            Προώθηση της υπεύθυνης και βιώσιμης αλιείας στα ύδατα των Σεϋχελλών
            1.   Η χρηματική αντιπαροχή που καταβάλλεται ετησίως από τις 18 Ιανουαρίου 2008 και αναφέρεται στο άρθρο 2 παράγραφος 3 συμβάλλει, σε ποσοστό τουλάχιστον 56 %, στην ανάπτυξη και την εφαρμογή της τομεακής αλιευτικής πολιτικής στις Σεϋχέλλες με σκοπό την προώθηση της υπεύθυνης και βιώσιμης αλιείας στα ύδατά τους. Η διαχείριση της αντιπαροχής αυτής στηρίζεται στον προσδιορισμό από τα δύο μέρη, με κοινή συμφωνία, των προς υλοποίηση στόχων και του σχετικού ετήσιου και πολυετούς προγραμματισμού.»

         Παράγραφοι 2, 3, 4 και 5: ουδεμία μεταβολή.
         Τροποποιήσεις του παραρτήματος του πρωτοκόλλου:
         ΟΡΟΙ ΑΣΚΗΣΗΣ ΤΗΣ ΑΛΙΕΙΑΣ ΣΤΑ ΥΔΑΤΑ ΤΩΝ ΣΕΫΧΕΛΛΩΝ ΑΠΟΤΑ ΣΚΑΦΗ ΤΗΣ ΚΟΙΝΟΤΗΤΑΣ
         Το κεφάλαιο Ι — Υποβολή αίτησης και έκδοση αδειών, αντικαθίσταται από το ακόλουθο κείμενο:

            «ΚΕΦΑΛΑΙΟ Ι
            ΥΠΟΒΟΛΗ ΑΙΤΗΣΗΣ ΚΑΙ ΕΚΔΟΣΗ ΑΔΕΙΩΝ
            ΤΜΗΜΑ 1
            Έκδοση αδειών

                        1 έως 10.

                        Ουδεμία μεταβολή.

                        11.

                        Εντούτοις, με αίτηση της Ευρωπαϊκής Κοινότητας και σε περίπτωση αποδεδειγμένης ανωτέρας βίας, η άδεια ενός σκάφους αντικαθίσταται, για το υπόλοιπο της περιόδου ισχύος, από νέα άδεια που εκδίδεται επ’ ονόματι άλλου σκάφους με χαρακτηριστικά παρόμοια με εκείνα του σκάφους που αντικαθίσταται, χωρίς να οφείλονται νέα τέλη. Εντούτοις, εάν η ολική χωρητικότητα (GT) του σκάφους που αντικαθιστά το προηγούμενο είναι μεγαλύτερη από τη χωρητικότητα του σκάφους που αντικαθίσταται, καταβάλλεται η διαφορά των τελών pro rata temporis.

                        12 έως 14.

                        Ουδεμία μεταβολή.

                  ΤΜΗΜΑ 2
            Όροι έκδοσης της άδειας — Τέλη και προκαταβολές

                        1.

                        Οι άδειες έχουν διάρκεια ισχύος ένα έτος και είναι ανανεώσιμες.

                        2.

                        Από τις 18 Ιανουαρίου 2008, τα τέλη ορίζονται σε 35 ευρώ ανά τόνο αλιευμάτων στα ύδατα των Σεϋχελλών.

                        3.

                        Οι άδειες εκδίδονται μετά από καταβολή στις αρμόδιες εθνικές αρχές των ακόλουθων κατ’ αποκοπή ποσών:

                                    —

                                    21 000 ευρώ για τα θυνναλιευτικά γρι-γρι, ποσού που αντιστοιχεί στα τέλη που οφείλονται για 600 τόνους αλιευμάτων τόνου και τονοειδών στα ύδατα των Σεϋχελλών κατ’ έτος,

                                    —

                                    4 200 ευρώ για τα παραγαδιάρικα επιφανείας άνω των 250 GT, ποσού που αντιστοιχεί στα τέλη που οφείλονται για 120 τόνους αλιευμάτων τόνου και τονοειδών στα ύδατα των Σεϋχελλών κατ’ έτος,

                                    —

                                    3 150 ευρώ για τα παραγαδιάρικα επιφανείας 250 GT κατ’ ανώτατο όριο, ποσού που αντιστοιχεί στα τέλη που οφείλονται για 90 τόνους αλιευμάτων τόνου και τονοειδών στα ύδατα των Σεϋχελλών κατ’ έτος.

                        4.

                        Ουδεμία μεταβολή.

                        5.

                        Ουδεμία μεταβολή.

                        6.

                        Στην περίπτωση που οι εφοπλιστές δεν συμφωνούν με την κατάσταση που υποβλήθηκε από την αρχή αλιείας των Σεϋχελλών, μπορούν να ζητούν τη γνώμη των επιστημονικών ινστιτούτων που είναι αρμόδια για τον έλεγχο των στατιστικών αλιευμάτων, όπως το Ινστιτούτο Αναπτυξιακής Έρευνας (IRD), το Ισπανικό Ωκεανογραφικό Ινστιτούτο (ΙΕΟ) και το Πορτογαλικό Ινστιτούτο Θαλάσσιων Ερευνών (IPIMAR), και κατόπιν να συζητούν με τις αρχές των Σεϋχελλών, οι οποίες ενημερώνουν σχετικά την Επιτροπή, για την κατάρτιση της τελικής κατάστασης πριν από τις 31 Μαΐου του τρέχοντος έτους. Εάν δεν υποβληθούν παρατηρήσεις από τους εφοπλιστές μέχρι την ημερομηνία αυτή, η κατάσταση που υποβλήθηκε από την Αρχή Αλιείας των Σεϋχελλών θεωρείται οριστική.

                        7.

                        Ουδεμία μεταβολή.

                        8.

                        Ουδεμία μεταβολή.

                        9.

                        Ουδεμία μεταβολή.»

         Το κεφάλαιο VI — Παρατηρητές, αντικαθίσταται από το ακόλουθο κείμενο:

            «ΚΕΦΑΛΑΙΟ VI
            ΠΑΡΑΤΗΡΗΤΕΣ

                        1.

                        Τα σκάφη που επιτρέπεται να αλιεύουν στα ύδατα των Σεϋχελλών στο πλαίσιο της συμφωνίας επιβιβάζουν παρατηρητές που ορίζονται από την αρμόδια περιφερειακή οργάνωση αλιείας, μετά από συμφωνία των μερών, ή ελλείψει αυτών από τις αρχές των Σεϋχελλών, υπό τους όρους που ακολουθούν.

                        1.1 έως 14.

                        Ουδεμία μεταβολή.»


title: Απόφαση (ΕΕ) 2016/949 του Συμβουλίου, της 6ης Ιουνίου 2016, για την υπογραφή, εξ ονόματος της Ένωσης και των κρατών μελών της, του πρωτοκόλλου της συμφωνίας-πλαισίου εταιρικής σχέσης και συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Μογγολίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση

text:
               16.6.2016

               EL

               Επίσημη Εφημερίδα της Ευρωπαϊκής Ένωσης

               L 159/1

         ΑΠΌΦΑΣΗ (ΕΕ) 2016/949 ΤΟΥ ΣΥΜΒΟΥΛΊΟΥ
   της 6ης Ιουνίου 2016
   για την υπογραφή, εξ ονόματος της Ένωσης και των κρατών μελών της, του πρωτοκόλλου της συμφωνίας-πλαισίου εταιρικής σχέσης και συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Μογγολίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 207 και 209 σε συνδυασμό με το άρθρο 218 παράγραφος 5,
   Έχοντας υπόψη την πράξη προσχώρησης της Δημοκρατίας της Κροατίας, και ιδίως το άρθρο 6 παράγραφος 2,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Σύμφωνα με το άρθρο 6 παράγραφος 2 της πράξης προσχώρησης της Δημοκρατίας της Κροατίας, η προσχώρηση της Δημοκρατίας της Κροατίας στη συμφωνία-πλαίσιο εταιρικής σχέσης και συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Μογγολίας, αφετέρου, πρέπει να εγκριθεί με τη σύναψη πρωτοκόλλου της συμφωνίας. Σύμφωνα με το άρθρο 6 παράγραφος 2 της πράξης προσχώρησης, πρέπει να χρησιμοποιηθεί απλοποιημένη διαδικασία για να συμφωνηθεί η προσχώρηση σε παρόμοιες περιπτώσεις. Στο πλαίσιο της εν λόγω διαδικασίας, το πρωτόκολλο πρέπει να συναφθεί από το Συμβούλιο, που αποφασίζει ομόφωνα εξ ονόματος των κρατών μελών, και από την εν λόγω τρίτη χώρα ή τις εν λόγω τρίτες χώρες.

               (2)

               Στις 14 Σεπτεμβρίου 2012 το Συμβούλιο εξουσιοδότησε την Επιτροπή να αρχίσει διαπραγματεύσεις με τις οικείες τρίτες χώρες. Οι διαπραγματεύσεις με τη Μογγολία τελείωσαν επιτυχώς με τη ρηματική διακοίνωση της 2ας Δεκεμβρίου 2014.

               (3)

               Το πρωτόκολλο πρέπει να υπογραφεί, με την επιφύλαξη της σύναψής του σε μεταγενέστερη ημερομηνία,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται η υπογραφή, εξ ονόματος της Ένωσης και των κρατών μελών της, του πρωτοκόλλου της συμφωνίας-πλαισίου εταιρικής σχέσης και συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Μογγολίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση (1), με την επιφύλαξη της σύναψης του πρωτοκόλλου.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν το πρωτόκολλο εξ ονόματος της Ένωσης και των κρατών μελών της.
   Άρθρο 3
   Η παρούσα απόφαση αρχίζει να ισχύει από την ημερομηνία της έκδοσής της.

      Λουξεμβούργο, 6 Ιουνίου 2016.

            Για το Συμβούλιο

            Ο Πρόεδρος

         H.G.J. KAMP

      (1)  Το πρωτόκολλο θα δημοσιευθεί με την απόφαση σύναψής του.


title: 2008/779/ΕΚ,ΕυͿατόμ: Απόφαση του Συμβουλίου, της 6ης Οκτωβρίου 2008 , για τον διορισμό νέου μέλους της Επιτροπής των Ευρωπαϊκών Κοινοτήτων

text:
               8.10.2008

               EL

               Επίσημη Εφημερίδα της Ευρωπαϊκής Ένωσης

               L 267/31

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 6ης Οκτωβρίου 2008
   για τον διορισμό νέου μέλους της Επιτροπής των Ευρωπαϊκών Κοινοτήτων
   (2008/779/ΕΚ, Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 215 δεύτερο εδάφιο,
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 128 δεύτερο εδάφιο,
   Εκτιμώντας τα ακόλουθα:
   Με επιστολή της 3ης Οκτωβρίου 2008, ο κ. Peter MANDELSON παραιτήθηκε από τη θέση του ως μέλους της Επιτροπής. Είναι σκόπιμο να αντικατασταθεί για το υπόλοιπο της θητείας του,
   ΑΠΟΦΑΣΙΖΕΙ:
   Άρθρο 1
   Η βαρώνη Catherine Margaret ASHTON OF UPHOLLAND διορίζεται μέλος της Επιτροπής για την περίοδο από 6ης Οκτωβρίου 2008 μέχρι τις 31 Οκτωβρίου 2009.
   Άρθρο 2
   Η παρούσα απόφαση τίθεται σε ισχύ στις 6 Οκτωβρίου 2008.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 6 Οκτωβρίου 2008.

            Για το Συμβούλιο

            Η Πρόεδρος

         C. LAGARDE


title: Απόφαση της Εποπτεύουσας Αρχής της ΕΖΕΣ αριθ. 303/14/COL, της 15ης Ιουλίου 2014, με την οποία εξουσιοδοτείται η Νορβηγία να παρεκκλίνει από ορισμένους κοινούς κανόνες ασφάλειας της αεροπορίας δυνάμει του άρθρου 14 παράγραφος 6 της πράξης που αναφέρεται στο σημείο 66ιδ του παραρτήματος XIII της συμφωνίας για τον Ευρωπαϊκό Οικονομικό Χώρο [κανονισμός (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου, της 20ής Φεβρουαρίου 2008, για τη θέσπιση κοινών κανόνων στον τομέα της πολιτικής αεροπορίας και για την ίδρυση Ευρωπαϊκού Οργανισμού Ασφαλείας της Αεροπορίας, καθώς και για την κατάργηση της οδηγίας 91/670/ΕΟΚ του Συμβουλίου, του κανονισμού (ΕΚ) αριθ. 1592/2002 και της οδηγίας 2004/36/ΕΚ, όπως τροποποιήθηκε] [2015/1945]

text:
               29.10.2015

               EL

               Επίσημη Εφημερίδα της Ευρωπαϊκής Ένωσης

               L 283/18

         ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 303/14/COL
   της 15ης Ιουλίου 2014
   με την οποία εξουσιοδοτείται η Νορβηγία να παρεκκλίνει από ορισμένους κοινούς κανόνες ασφάλειας της αεροπορίας δυνάμει του άρθρου 14 παράγραφος 6 της πράξης που αναφέρεται στο σημείο 66ιδ του παραρτήματος XIII της συμφωνίας για τον Ευρωπαϊκό Οικονομικό Χώρο [κανονισμός (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου, της 20ής Φεβρουαρίου 2008, για τη θέσπιση κοινών κανόνων στον τομέα της πολιτικής αεροπορίας και για την ίδρυση Ευρωπαϊκού Οργανισμού Ασφαλείας της Αεροπορίας, καθώς και για την κατάργηση της οδηγίας 91/670/ΕΟΚ του Συμβουλίου, του κανονισμού (ΕΚ) αριθ. 1592/2002 και της οδηγίας 2004/36/ΕΚ, όπως τροποποιήθηκε] [2015/1945]
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,

      Έχοντας υπόψη το άρθρο 14 παράγραφοι 6 και 7 της πράξης που αναφέρεται στο σημείο 66ιδ του παραρτήματος XIII της συμφωνίας για τον ΕΟΧ, όπως προσαρμόστηκε με την απόφαση της Μεικτής Επιτροπής του ΕΟΧ αριθ. 163/2011 της 19ης Δεκεμβρίου 2011,
      Κανονισμός (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου, της 20ής Φεβρουαρίου 2008, για τη θέσπιση κοινών κανόνων στον τομέα της πολιτικής αεροπορίας και για την ίδρυση Ευρωπαϊκού Οργανισμού Ασφαλείας της Αεροπορίας, καθώς και για την κατάργηση της οδηγίας 91/670/ΕΟΚ του Συμβουλίου, του κανονισμού (ΕΚ) αριθ. 1592/2002 και της οδηγίας 2004/36/ΕΚ, όπως τροποποιήθηκε·
      και στο FCL.740.A του παραρτήματος I της πράξης που αναφέρεται στο σημείο 66ιδε του παραρτήματος XIII της συμφωνίας για τον ΕΟΧ, όπως προσαρμόστηκε με την απόφαση της Μεικτής Επιτροπής του ΕΟΧ αριθ. 146/2013 της 15ης Ιουλίου 2013,
      Κανονισμός (ΕΕ) αριθ. 1178/2011 της Επιτροπής, της 3ης Νοεμβρίου 2011, για τον καθορισμό τεχνικών απαιτήσεων και διοικητικών διαδικασιών όσον αφορά το ιπτάμενο προσωπικό πολιτικής αεροπορίας δυνάμει του κανονισμού (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου, όπως τροποποιήθηκε·
      όπως προσαρμόστηκαν αμφότεροι στη συμφωνία για τον ΕΟΧ με το πρωτόκολλο 1 αυτής,

   Έχοντας υπόψη τη γνώμη που διατύπωσε η Επιτροπή Μεταφορών της ΕΖΕΣ στις 28 Μαρτίου 2014,
   Εκτιμώντας τα ακόλουθα:

               (1)

               Η Νορβηγία ζήτησε να εφαρμόσει μια παρέκκλιση από τους κοινούς κανόνες ασφάλειας της αεροπορίας που περιλαμβάνονται στους κανόνες εφαρμογής του κανονισμού (ΕΚ) αριθ. 216/2008.

               (2)

               Σύμφωνα με το άρθρο 14 παράγραφος 7 του εν λόγω κανονισμού, όπως προσαρμόστηκε, η Εποπτεύουσα Αρχή της ΕΖΕΣ εκτίμησε την ανάγκη για τη ζητούμενη παρέκκλιση και το επίπεδο προστασίας που προκύπτει από αυτήν, με βάση τη σύσταση του Ευρωπαϊκού Οργανισμού Ασφάλειας της Αεροπορίας. Η Αρχή κατέληξε στο συμπέρασμα ότι η μεταβολή θα παρέχει επίπεδο προστασίας ισοδύναμο εκείνου που επιτυγχάνεται με την εφαρμογή των κοινών κανόνων ασφάλειας της αεροπορίας, με την προϋπόθεση της τήρησης ορισμένων όρων. Η αξιολόγηση της παρέκκλισης και οι όροι που συνδέονται με την εφαρμογή της περιγράφονται στο παράρτημα της παρούσας απόφασης με την οποία επιτρέπεται η παρέκκλιση.

               (3)

               Σύμφωνα με το άρθρο 14 παράγραφος 7 του κανονισμού (ΕΚ) αριθ. 216/2008, όπως προσαρμόστηκε, παρέκκλιση που χορηγείται σε κράτος μέλος κοινοποιείται σε όλα τα κράτη μέλη, τα οποία έχουν επίσης το δικαίωμα να εφαρμόσουν τη συγκεκριμένη παρέκκλιση.

               (4)

               Σύμφωνα με το άρθρο 1 της απόφασης της Μεικτής Επιτροπής του ΕΟΧ αριθ. 163/2011, της 19ης Δεκεμβρίου 2011, και με το σημείο 3 στοιχεία α) και ε) του παραρτήματός της, ο όρος «κράτος(-η) μέλος(-η)» νοείται ότι περιλαμβάνει, εκτός από την έννοια που έχει στον κανονισμό, και τα κράτη της ΕΖΕΣ, ενώ η Ευρωπαϊκή Επιτροπή διαβιβάζει τις πληροφορίες σχετικά με την εν λόγω απόφαση που ελήφθη από την Εποπτεύουσα Αρχή της ΕΖΕΣ στα κράτη μέλη της ΕΕ.

               (5)

               Η παρούσα απόφαση θα πρέπει, ως εκ τούτου, να κοινοποιηθεί σε όλα τα κράτη της ΕΖΕΣ, καθώς και στην Ευρωπαϊκή Επιτροπή προς κοινοποίηση στα κράτη μέλη της ΕΕ.

               (6)

               Η περιγραφή της παρέκκλισης, όπως και των συνημμένων όρων της, θα πρέπει να επιτρέπει σε άλλα κράτη μέλη, κατά την έννοια του κανονισμού (ΕΚ) αριθ. 216/2008, όπως προσαρμόστηκε, να εφαρμόσουν το μέτρο αυτό όταν βρίσκονται στην ίδια κατάσταση, χωρίς να απαιτείται περαιτέρω έγκριση από την Εποπτεύουσα Αρχή της ΕΖΕΣ, ή την Επιτροπή, ανάλογα με την περίπτωση. Ωστόσο, τα κράτη μέλη, κατά την έννοια του κανονισμού (ΕΚ) αριθ. 216/2008, όπως προσαρμόστηκε, οφείλουν να κοινοποιούν την εφαρμογή παρεκκλίσεων, διότι οι παρεκκλίσεις ενδέχεται να έχουν επιπτώσεις εκτός του εν λόγω κράτους.

               (7)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Μεταφορών της ΕΖΕΣ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η Νορβηγία μπορεί να παρεκκλίνει από τις απαιτήσεις του FCL.740.A του παραρτήματος I (Μέρος-FCL) του κανονισμού (ΕΕ) αριθ. 1178/2011, όπως τροποποιήθηκε, όπως προβλέπεται στο παράρτημα της παρούσας απόφασης.
   Άρθρο 2
   Όλα τα κράτη μέλη κατά την έννοια του κανονισμού (ΕΚ) αριθ. 216/2008, όπως προσαρμόστηκε, έχουν το δικαίωμα να εφαρμόζουν τα ίδια μέτρα που αναφέρονται στο άρθρο 1, όπως προβλέπεται στο παράρτημα της παρούσας απόφασης, και υπό την προϋπόθεση της υποχρέωσης κοινοποίησης που καθορίζεται στο άρθρο 14 παράγραφος 6 του κανονισμού (ΕΚ) αριθ. 216/2008, όπως προσαρμόστηκε.
   Άρθρο 3
   Η απόφαση απευθύνεται στη Νορβηγία. Το κείμενο της απόφασης στην αγγλική γλώσσα είναι το αυθεντικό.
   Άρθρο 4
   Η παρούσα απόφαση κοινοποιείται στην Ισλανδία, το Λιχτενστάιν, τη Νορβηγία και την Ευρωπαϊκή Επιτροπή.

      Βρυξέλλες, 15 Ιουλίου 2014.

            Για την Εποπτεύουσα Αρχή της ΕΖΕΣ

         Helga JÓNSDÓTTIR

            Μέλος του Σώματος

         Xavier LEWIS

            Διευθυντής

      ΠΑΡΑΡΤΗΜΑ

         ΠΑΡΈΚΚΛΙΣΗ ΤΟΥ ΒΑΣΙΛΕΊΟΥ ΤΗΣ ΝΟΡΒΗΓΊΑΣ ΑΠΌ ΤΟΝ ΚΑΝΟΝΙΣΜΌ (ΕΕ) αριθ. 1178/2011 ΤΗΣ ΕΠΙΤΡΟΠΉΣ
          (1)
         ΌΣΟΝ ΑΦΟΡΆ ΣΥΓΚΕΚΡΙΜΈΝΕΣ ΏΡΕΣ ΠΤΉΣΗΣ ΓΙΑ ΟΡΙΣΜΈΝΕΣ ΕΙΔΙΚΌΤΗΤΕΣ ΚΑΤΗΓΟΡΊΑΣ

      1.   ΠΕΡΙΓΡΑΦΗ ΤΟΥ ΑΙΤΗΜΑΤΟΣ
      Το FCL.740.A β) του παραρτήματος I (Μέρος-FCL) του κανονισμού (ΕΕ) αριθ. 1178/2011 έχει ως εξής:

                     «β)

                     Επανεπικύρωση ικανοτήτων τάξης μονοκινητήριων αεροσκαφών ενός χειριστή.

                                 1.

                                 Ικανότητες τάξης μονοκινητήριων αεροπλάνων με εμβολοφόρο κινητήρα και ειδικότητες μηχανοκίνητων ανεμόπτερων περιήγησης. Για την επανεπικύρωση ικανοτήτων τάξης μονοκινητήριων αεροπλάνων ενός χειριστή με εμβολοφόρο κινητήρα ή ικανοτήτων τάξης μηχανοκίνητων ανεμόπτερων περιήγησης, οι αιτούντες:

                                             i)

                                             υποβάλλονται επιτυχώς, εντός των 3 μηνών που προηγούνται της ημερομηνίας λήξης της ικανότητας, σε περιοδικό έλεγχο ικανοτήτων στη σχετική τάξη σύμφωνα με το προσάρτημα 9 του παρόντος μέρους με εξεταστή· ή

                                             ii)

                                             συμπληρώνουν, εντός των 12 μηνών που προηγούνται της ημερομηνίας λήξης της ικανότητας, χρόνο πτήσης 12 ωρών στη σχετική τάξη, συμπεριλαμβανομένων:

                                                         —

                                                         6 ωρών ως κυβερνήτες,

                                                         —

                                                         12 απογειώσεων και 12 προσγειώσεων· και

                                                         —

                                                         εκπαιδευτικής πτήσης διάρκειας τουλάχιστον 1 ώρας με εκπαιδευτή πτήσεων (FI) ή εκπαιδευτή ικανότητας τάξης (CRI). Οι αιτούντες εξαιρούνται από την εν λόγω πτήση αν έχουν υποβληθεί επιτυχώς σε περιοδικό έλεγχο ικανοτήτων για ικανότητα τάξης ή τύπου ή σε δοκιμή επιδεξιότητας για άλλη τάξη ή τύπο αεροπλάνων.

                                 2.

                                 Όταν οι αιτούντες είναι κάτοχοι ικανότητας τάξης μονοκινητήριων αεροπλάνων (ξηρά) με εμβολοφόρο κινητήρα και ικανότητα μηχανοκίνητων ανεμόπτερων περιήγησης μπορούν να εκπληρώσουν τις απαιτήσεις του σημείου 1 σε οποιαδήποτε από τις δύο τάξεις και να επανεπικυρώσουν και τις δύο ικανότητες.

                                 3.

                                 Μονοκινητήρια αεροπλάνα ενός χειριστή με ελικοστροβιλοκινητήρα. Για την επανεπικύρωση ικανοτήτων τάξης μονοκινητήριων αεροπλάνων με ελικοστροβιλοκινητήρα, οι αιτούντες ολοκληρώνουν επιτυχώς περιοδικό έλεγχο ικανοτήτων για τη σχετική τάξη με εξεταστή σύμφωνα με το προσάρτημα 9 του παρόντος μέρους εντός των 3 μηνών που προηγούνται της ημερομηνίας λήξης της ικανότητας.».

      Με την επιστολή της 6ης Δεκεμβρίου 2013, η κυβέρνηση του Βασιλείου της Νορβηγίας (εφεξής «Νορβηγία») κοινοποίησε στην Εποπτεύουσα Αρχή της ΕΖΕΣ (εφεξής «η Αρχή») και τον Ευρωπαϊκό Οργανισμό Ασφάλειας της Αεροπορίας (εφεξής «ο Οργανισμός») την πρόθεσή της να παρεκκλίνει από την εν λόγω διάταξη του κανονισμού (ΕΕ) αριθ. 1178/2011 βάσει του άρθρου 14 παράγραφος 6 του κανονισμού (ΕΚ) αριθ. 216/2008, όπως τροποποιήθηκε (2).
      2.   ΑΞΙΟΛΟΓΗΣΗ ΤΟΥ ΑΙΤΗΜΑΤΟΣ
      2.1.   Ανάγκη

      Η Αρχή κρίνει ότι είναι σκόπιμο να επιτρέψει τη διασταυρούμενη αναγνώριση ορισμένου χρόνου πτήσης σε αεροπλάνα που εμπίπτουν στην ειδικότητα κατηγορίας μονοκινητήριων αεροπλάνων με εμβολοφόρο κινητήρα (ξηράς και θαλάσσης) για την επανεπικύρωση των δύο ειδικοτήτων κατηγορίας «βάσει πείρας». Ο κανονισμός (ΕΕ) αριθ. 1178/2011 δεν πραγματεύεται αυτήν την περίπτωση ούτε και διευκρινίζει την περίπτωση χειριστών αμφίβιων αεροπλάνων, γεγονός που δημιουργεί περιττό φόρτο στους κατόχους αδείας.
      2.2.   Ισοδυναμία του επιπέδου προστασίας

      Η Νορβηγία διατύπωσε τους ακόλουθους λόγους, προκειμένου να αποδείξει την ανάγκη παρέκκλισης από τον συγκεκριμένο κανόνα: ο χειρισμός μονοκινητήριων αεροπλάνων απαιτεί οι χειριστές να διαθέτουν έγκυρη ειδικότητα κατηγορίας μονοκινητήριων αεροσκαφών με εμβολοφόρο κινητήρα (SEP) που περιλαμβάνεται στο μέρος του πτυχίου τους πληρώματος πτήσης (FCL). Το Μέρος-FCL προβλέπει δύο ειδικότητες κατηγορίας SEP: την ειδικότητα κατηγορίας SEP (ξηράς) για τα αεροπλάνα ξηράς (που φέρουν τροχούς ή πέδιλα) και την ειδικότητα κατηγορίας SEP (θαλάσσης) για υδροπλάνα (με κύτος ή πλωτήρες). Το Μέρος-FCL δεν περιλαμβάνει ειδική διάταξη για τα αμφίβια αεροπλάνα (με τους οποίους μπορεί να αλλάξει η διαμόρφωση εν πτήσει ώστε να μπορούν να λειτουργούν από την ξηρά ή ύδατα). Επιπλέον, χειριστής ο οποίος επιθυμεί να επανεπικυρώσει τα δικαιώματα οποιασδήποτε ειδικότητας κατηγορίας μονοκινητήριων αεροσκαφών με εμβολοφόρο κινητήρα πρέπει να συμμορφώνεται με το FCL.740.A β) του παραρτήματος I (Μέρος-FCL) του κανονισμού (ΕΕ) αριθ. 1178/2011.
      Επιπλέον, η Νορβηγία ανέφερε ότι είναι ήδη δεκτό το ότι ένα αμφίβιο αεροπλάνο μπορεί να χρησιμοποιείται για την επανεπικύρωση αμφοτέρων των ειδικοτήτων κατηγορίας εάν λειτουργεί ως αεροπλάνο ξηράς και ως υδροπλάνο για την εκπλήρωση των απαιτήσεων. Για ένα αμφίβιο αεροπλάνο, τα χαρακτηριστικά του αεροπλάνου για τις ώρες πτήσης κατά τη διαδρομή θα είναι τα ίδια. Διαφέρουν μόνο οι φάσεις τροχοδρόμησης, απογείωσης και προσγείωσης/προσεδάφισης. Οι διατάξεις του FCL.740.A β) 2 αναγνωρίζουν ήδη ότι η πείρα που αποκτάται σε αεροπλάνα είτε της ειδικότητας κατηγορίας SEP (ξηράς) είτε της ειδικότητας για μηχανοκίνητα ανεμόπτερα περιήγησης μπορεί να χρησιμοποιηθεί για την επανεπικύρωση τόσο της ειδικότητας κατηγορίας SEP όσο και της ειδικότητας κατηγορίας μηχανοκίνητων ανεμόπτερων περιήγησης. Οι απαιτήσεις θα πρέπει να ανταποκρίνονται στα κοινά σημεία και τις διαφορές των ειδικοτήτων κατηγορίας.
      Ο Οργανισμός, αφού εξέτασε το αίτημα παρέκκλισης, συμφώνησε ότι η απαίτηση για χειριστή που κατέχει αμφότερες τις ειδικότητες κατηγορίας να πληροί όλες τις απαιτήσεις πτητικής πείρας που καθορίζονται στο FCL.740.A β) τόσο σε αεροπλάνα ξηράς όσο και σε υδροπλάνα δεν είναι απαραίτητη και επιβαρύνει άσκοπα τον κάτοχο άδειας.
      Ο Οργανισμός σημείωσε επιπλέον ότι με την εν εξελίξει διαδικασία εκπόνησης κανόνων FCL.002 έχει ήδη προτείνει να τροποποιηθεί η διάταξη του FCL.740Α β) ώστε να περιλαμβάνει διατάξεις για την επανεπικύρωση βάσει πείρας στην περίπτωση χειριστών που κατέχουν ειδικότητες κατηγορίας SEP (ξηράς) και SEP (θαλάσσης).
      Ως εκ τούτου, ο Οργανισμός κατέληξε στο συμπέρασμα, στη σύστασή του για την εφαρμογή του άρθρου 14 παράγραφος 6 του κανονισμού (ΕΚ) αριθ. 216/2008, ότι το επίπεδο προστασίας θα διατηρηθεί με την πρόταση της Νορβηγίας.
      3.   ΠΕΡΙΓΡΑΦΗ ΤΗΣ ΠΑΡΕΚΚΛΙΣΗΣ
      Σκοπός της προτεινόμενης παρέκκλισης από τις διατάξεις του FCL.740.A β) του παραρτήματος I (Μέρος-FCL) του κανονισμού (ΕΕ) αριθ. 1178/2011 είναι να επιτρέπεται για τους κυβερνήτες μία ώρα σε μία κατηγορία να πιστώνεται ως πέντε ώρες από τις έξι στην άλλη ειδικότητα κατηγορίας.
      Συνεπώς, οι διατάξεις του FCL.740.A γ) 3 του παραρτήματος I (Μέρος-FCL) του κανονισμού (ΕΕ) αριθ. 1178/2011 εφαρμόζονται με το ακόλουθο εδάφιο:

                     «3)

                     Όταν οι αιτούντες είναι κάτοχοι ειδικότητας κατηγορίας μονοκινητήριων αεροπλάνων (ξηράς) με εμβολοφόρο κινητήρα και ειδικότητας κατηγορίας μονοκινητήριων αεροπλάνων (θαλάσσης) με εμβολοφόρο κινητήρα επιτρέπεται να συμμορφώνονται με τις απαιτήσεις του FCL.740 β) 1. ii) για την επανεπικύρωση αμφοτέρων των ειδικοτήτων με τη συμπλήρωση, εντός 12 μηνών πριν από την ημερομηνία λήξης της ειδικότητας, 12 ωρών χρόνου πτήσης σε μονοκινητήρια αεροπλάνα με εμβολοφόρο κινητήρα, συμπεριλαμβανομένων:

                                 —

                                 6 ωρών ως κυβερνήτες σε μονοκινητήρια αεροπλάνα με εμβολοφόρο κινητήρα, από τις οποίες τουλάχιστον 1 ώρα σε αεροπλάνο ξηράς ή σε αμφίβιο αεροπλάνο που λειτουργεί ως αεροπλάνο ξηράς και τουλάχιστον 1 ώρα σε υδροπλάνο ή σε αμφίβιο αεροπλάνο που λειτουργεί ως υδροπλάνο, και

                                 —

                                 12 απογειώσεων και προσγειώσεων στην ξηρά και 12 απογειώσεων και προσυδατώσεων, και

                                 —

                                 πτητικής εκπαίδευσης διάρκειας τουλάχιστον 1 ώρας με εκπαιδευτή πτήσης (FI) ή εκπαιδευτή ειδικότητας κατηγορίας (CRI). Αυτή η πτητική εκπαίδευση μπορεί να συμπληρωθεί σε μονοκινητήριο αεροπλάνο με εμβολοφόρο κινητήρα, υδροπλάνο ή αμφίβιο αεροπλάνο. Οι αιτούντες εξαιρούνται από την εν λόγω πτήση αν έχουν ολοκληρώσει επιτυχώς περιοδικό έλεγχο επάρκειας σε ειδικότητα κατηγορίας ή τύπου ή δοκιμασία δεξιοτήτων ή αξιολόγηση επιχειρηματικής επάρκειας για άλλη κατηγορία ή τύπο αεροπλάνων.».

      4.   ΣΥΝΗΜΜΕΝΟΙ ΟΡΟΙ ΓΙΑ ΤΗΝ ΕΦΑΡΜΟΓΗ ΤΗΣ ΠΑΡΕΚΚΛΙΣΗΣ
      Η παρούσα παρέκκλιση εφαρμόζεται για τους κατόχους αδειών που εκδίδονται σύμφωνα με το παράρτημα I (Μέρος-FCL) του κανονισμού (ΕΕ) αριθ. 1178/2011.
      5.   ΔΥΝΑΤΟΤΗΤΑ ΓΕΝΙΚΗΣ ΕΦΑΡΜΟΓΗΣ ΤΗΣ ΠΑΡΕΚΚΛΙΣΗΣ
      Την παρούσα παρέκκλιση επιτρέπεται να εφαρμόσουν όλα τα κράτη της ΕΖΕΣ, με την προϋπόθεση ότι πληρούνται οι όροι του σημείου 4.

         (1)  Η αναφερόμενη στο σημείο 66ιδε του παραρτήματος XIII της συμφωνίας για τον ΕΟΧ πράξη [κανονισμός (ΕΕ) αριθ. 1178/2011 της Επιτροπής, της 3ης Νοεμβρίου 2011, για τον καθορισμό τεχνικών απαιτήσεων και διοικητικών διαδικασιών όσον αφορά το ιπτάμενο προσωπικό πολιτικής αεροπορίας δυνάμει του κανονισμού (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου, όπως τροποποιήθηκε] όπως προσαρμόστηκε στη συμφωνία για τον ΕΟΧ με το πρωτόκολλο 1 αυτής.

         (2)  Η αναφερόμενη στο σημείο 66ιδ του παραρτήματος XIII της συμφωνίας για τον ΕΟΧ πράξη [κανονισμός (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου, της 20ής Φεβρουαρίου 2008, για τη θέσπιση κοινών κανόνων στον τομέα της πολιτικής αεροπορίας και για την ίδρυση Ευρωπαϊκού Οργανισμού Ασφαλείας της Αεροπορίας, καθώς και για την κατάργηση της οδηγίας 91/670/ΕΟΚ του Συμβουλίου, του κανονισμού (ΕΚ) αριθ. 1592/2002 και της οδηγίας 2004/36/ΕΚ, όπως τροποποιήθηκε], όπως προσαρμόστηκε στη συμφωνία για τον ΕΟΧ με το πρωτόκολλο 1 αυτής.


Avis juridique important

|

31980D0259

80/259/ΕΟΚ : Απόφαση του Συμβουλίου, της 3ης Μαρτίου 1980, περί ονομασίας ενός κανονικού μέλους της Συμβουλευτικής επιτροπής για την επαγγελματική κατάρτιση στον τομέα της νοσοκομειακής περίθαλψης

Επίσημη Εφημερίδα αριθ. L 063 της 08/03/1980 σ. 0023 - 0023

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


title: 2010/610/ΚΕΠΠΑ: Απόφαση EUSEC/2/2010 της Επιτροπής Πολιτικής και Ασφάλειας, της 8ης Οκτωβρίου 2010 , σχετικά με τον διορισμό του αρχηγού αποστολής της Ευρωπαϊκής Ένωσης για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό (EUSEC RD Congo)

text:
               9.10.2010

               EL

               Επίσημη Εφημερίδα της Ευρωπαϊκής Ένωσης

               L 266/61

         ΑΠΌΦΑΣΗ EUSEC/2/2010 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 8ης Οκτωβρίου 2010
   σχετικά με τον διορισμό του αρχηγού αποστολής της Ευρωπαϊκής Ένωσης για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό (EUSEC RD Congo)
   (2010/610/ΚΕΠΠΑ)
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη:
   τη συνθήκη για την ίδρυση της Ευρωπαϊκής Ένωσης, και ιδίως το άρθρο 38,
   την απόφαση 2010/565/ΚΕΠΠΑ του Συμβουλίου, της 21ης Σεπτεμβρίου 2010, σχετικά με τη συγκρότηση ευρωπαϊκής αποστολής για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό (1), και ιδίως το άρθρο 8,
   την πρόταση της Ύπατης Εκπροσώπου της Ένωσης για θέματα Εξωτερικής Πολιτικής και Πολιτικής Ασφάλειας,
   Εκτιμώντας τα ακόλουθα: Σύμφωνα με το άρθρο 8 της απόφασης 2010/565/ΚΕΠΠΑ, το Συμβούλιο εξουσιοδότησε μεταξύ άλλων την Επιτροπή Πολιτικής και Ασφάλειας (ΕΠΑ) να λαμβάνει αποφάσεις σχετικά με τον διορισμό του αρχηγού αποστολής,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. António MARTINS διορίζεται αρχηγός αποστολής της Ευρωπαϊκής Ένωσης για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό (EUSEC RD Congo).
   Άρθρο 2
   H παρούσα απόφαση τίθεται σε ισχύ την 1η Οκτωβρίου 2010.

      Βρυξέλλες, 8 Οκτωβρίου 2010.

            Για την Επιτροπή Πολιτικής και Ασφάλειας

            Ο Πρόεδρος

         W. STEVENS

      (1)  ΕΕ L 248 της 22.9.2010, σ. 59.


title: 2011/287/ΕΕ: Απόφαση του Συμβουλίου, της 13ης Μαΐου 2011 , για καθορισμό της θέσης την οποία θα λάβει η Ευρωπαϊκή Ένωση στο Γενικό Συμβούλιο του Παγκόσμιου Οργανισμού Εμπορίου σχετικά με την προσχώρηση της Δημοκρατίας του Βανουάτου στον Παγκόσμιο Οργανισμό Εμπορίου

text:
               19.5.2011

               EL

               Επίσημη Εφημερίδα της Ευρωπαϊκής Ένωσης

               L 132/14

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 13ης Μαΐου 2011
   για καθορισμό της θέσης την οποία θα λάβει η Ευρωπαϊκή Ένωση στο Γενικό Συμβούλιο του Παγκόσμιου Οργανισμού Εμπορίου σχετικά με την προσχώρηση της Δημοκρατίας του Βανουάτου στον Παγκόσμιο Οργανισμό Εμπορίου
   (2011/287/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 91, το άρθρο 100 παράγραφος 2 και το άρθρο 207, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 7 Ιουλίου 1995 η κυβέρνηση της Δημοκρατίας του Βανουάτου υπέβαλε αίτηση προσχώρησης στη συμφωνία για την ίδρυση του Παγκόσμιου Οργανισμού Εμπορίου (ΠΟΕ), δυνάμει του άρθρου XII της εν λόγω συμφωνίας.

               (2)

               Στις 11 Ιουλίου 1995 συνεστήθη ομάδα εργασίας για την προσχώρηση του Βανουάτου, με σκοπό την επίτευξη συμφωνίας με όρους προσχώρησης αποδεκτούς από τη Δημοκρατία του Βανουάτου και από όλα τα μέλη του ΠΟΕ.

               (3)

               Η Επιτροπή, εξ ονόματος της Ένωσης, διαπραγματεύτηκε πλήρη σειρά δεσμεύσεων για το άνοιγμα της αγοράς εκ μέρους της Δημοκρατίας του Βανουάτου που έχουν ιδιαίτερη σημασία για την Ένωση.

               (4)

               Οι δεσμεύσεις αυτές ενσωματώνονται τώρα στο πρωτόκολλο προσχώρησης της Δημοκρατίας του Βανουάτου στον ΠΟΕ.

               (5)

               Η προσχώρηση στον ΠΟΕ αναμένεται ότι θα συμβάλει θετικά και σταθερά στη διαδικασία οικονομικής μεταρρύθμισης και στη βιώσιμη ανάπτυξη της Δημοκρατίας του Βανουάτου.

               (6)

               Επομένως, το πρωτόκολλο προσχώρησης θα πρέπει να εγκριθεί.

               (7)

               Το άρθρο XII της συμφωνίας για την ίδρυση του ΠΟΕ ορίζει ότι οι όροι προσχώρησης πρέπει να συμφωνηθούν μεταξύ του προσχωρούντος μέλους και του ΠΟΕ και ότι η υπουργική διάσκεψη του ΠΟΕ εγκρίνει τους όρους προσχώρησης από πλευράς ΠΟΕ. Το άρθρο IV.2 της συμφωνίας για την ίδρυση του ΠΟΕ ορίζει ότι στα μεσοδιαστήματα μεταξύ των συνόδων της υπουργικής διάσκεψης, τα καθήκοντά της εκτελεί το Γενικό Συμβούλιο.

               (8)

               Επομένως, είναι ανάγκη να καθοριστεί η θέση την οποία θα λάβει η Ένωση στο Γενικό Συμβούλιο,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση την οποία θα λάβει η Ευρωπαϊκή Ένωση στο Γενικό Συμβούλιο του ΠΟΕ όσον αφορά την προσχώρηση της Δημοκρατίας του Βανουάτου στον ΠΟΕ είναι να εγκρίνει την εν λόγω προσχώρηση.
   Άρθρο 2
   Η παρούσα απόφαση αρχίζει να ισχύει την ημέρα της έκδοσή της.

      Βρυξέλλες, 13 Μαΐου 2011.

            Για το Συμβούλιο

            Ο Πρόεδρος

         MARTONYI J.


title: Απόφαση 2005/364/ΚΕΠΠΑ του Συμβουλίου, της 12ης Απριλίου 2005, για τη σύναψη της συμφωνίας μεταξύ της Ευρωπαϊκής Ένωσης και της Ρουμανίας σχετικά με διαδικασίες ασφάλειας για την ανταλλαγή διαβαθμισμένων πληροφοριών

text:
               5.5.2005

               EL

               Επίσημη Εφημερίδα της Ευρωπαϊκής Ένωσης

               L 118/47

         ΑΠΌΦΑΣΗ 2005/364/ΚΕΠΠΑ ΤΟΥ ΣΥΜΒΟΥΛΊΟΥ
   της 12ης Απριλίου 2005
   για τη σύναψη της συμφωνίας μεταξύ της Ευρωπαϊκής Ένωσης και της Ρουμανίας σχετικά με διαδικασίες ασφάλειας για την ανταλλαγή διαβαθμισμένων πληροφοριών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως τα άρθρα 24 και 38,
   τη σύσταση της προεδρίας,
   Εκτιμώντας τα ακόλουθα:

               (1)

               Κατά τη σύνοδό του στις 27 και 28 Νοεμβρίου 2003, το Συμβούλιο αποφάσισε να εξουσιοδοτήσει την προεδρία, επικουρούμενη από τον Γενικό Γραμματέα/Υπατο Εκπρόσωπο (ΓΓ/ΥΕ), να αρχίσει διαπραγματεύσεις με ορισμένα τρίτα κράτη, σύμφωνα με τα άρθρα 24 και 38 της συνθήκης για την Ευρωπαϊκή Ένωση, προκειμένου να συνάψει η Ευρωπαϊκή Ένωση με έκαστο εξ αυτών συμφωνία σχετικά με διαδικασίες ασφάλειας για την ανταλλαγή διαβαθμισμένων πληροφοριών.

               (2)

               Σύμφωνα με την εν λόγω εξουσιοδότηση για την έναρξη διαπραγματεύσεων, η προεδρία, επικουρούμενη από τον ΓΓ/ΥΕ, διαπραγματεύθηκε συμφωνία με τη Ρουμανία σχετικά με διαδικασίες ασφάλειας για την ανταλλαγή διαβαθμισμένων πληροφοριών.

               (3)

               Η συμφωνία θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   Η συμφωνία μεταξύ της Ευρωπαϊκής Ένωσης και της Ρουμανίας σχετικά με διαδικασίες ασφάλειας για την ανταλλαγή διαβαθμισμένων πληροφοριών εγκρίνεται εξ ονόματος της Ευρωπαϊκής Ένωσης.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία δεσμεύοντας την Ευρωπαϊκή Ένωση.
   Άρθρο 3
   Η παρούσα απόφαση παράγει αποτελέσματα από την ημερομηνία της έκδοσής της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Λουξεμβούργο, 12 Απριλίου 2005.

            Για το Συμβούλιο

            Ο Πρόεδρος

         J.-C. JUNCKER

   ΜΕΤΑΦΡΑΣΗ
   ΣΥΜΦΩΝΊΑ
   μεταξύ της Ρουμανίας και της Ευρωπαϊκής Ένωσης σχετικά με διαδικασίες ασφαλείας για την ανταλλαγή διαβαθμισμένων πληροφοριών
   Η ΡΟΥΜΑΝΙΑ,
   αφενός, και
   Η ΕΥΡΩΠΑΪΚΗ ΕΝΩΣΗ, εφεξής «ΕΕ», εκπροσωπούμενη από την προεδρία του Συμβουλίου της Ευρωπαϊκής Ένωσης,
   αφετέρου,
   αποκαλούμενες εφεξής «μέρη»,
   ΕΚΤΙΜΩΝΤΑΣ ότι η Ρουμανία και η ΕΕ συμμερίζονται τους στόχους της από κάθε άποψη ενίσχυσης της ασφάλειάς τους και της παροχής, στους πολίτες τους, υψηλού επιπέδου ασφάλειας μέσα σε ένα χώρο ασφάλειας,
   ΕΚΤΙΜΩΝΤΑΣ ότι η Ρουμανία και η ΕΕ συμφωνούν ότι θα πρέπει να αναπτύξουν μεταξύ τους διαβουλεύσεις και συνεργασία σε θέματα κοινού ενδιαφέροντος που αφορούν την ασφάλεια,
   ΕΚΤΙΜΩΝΤΑΣ συνεπώς ότι, στη συνάρτηση αυτή, διαρκώς χρειάζεται να ανταλλάσσονται διαβαθμισμένες πληροφορίες μεταξύ της Ρουμανίας και της ΕΕ,
   ΑΝΑΓΝΩΡΙΖΟΝΤΑΣ ότι η πλήρης και αποτελεσματική διαβούλευση και συνεργασία είναι δυνατόν να απαιτεί την πρόσβαση σε διαβαθμισμένες πληροφορίες και υλικό της Ρουμανίας και της ΕΕ καθώς και την ανταλλαγή διαβαθμισμένων πληροφοριών και σχετικού υλικού μεταξύ της Ρουμανίας και της ΕΕ,
   ΕΧΟΝΤΑΣ ΕΠΙΓΝΩΣΗ του ότι για την πρόσβαση σε διαβαθμισμένες πληροφορίες και συναφές υλικό και την ανταλλαγή τους απαιτούνται κατάλληλα μέτρα ασφαλείας,
   ΣΥΜΦΩΝΗΣΑΝ ΤΑ ΑΚΟΛΟΥΘΑ:
   Άρθρο 1
   Για την επίτευξη των στόχων της από κάθε άποψη ενίσχυσης της ασφάλειας ενός εκάστου των μερών, η παρούσα συμφωνία εφαρμόζεται στις διαβαθμισμένες πληροφορίες ή υλικό οιασδήποτε μορφής, που το ένα μέρος παρέχει στο άλλο ή που ανταλλάσσονται μεταξύ των μερών.
   Άρθρο 2
   Για τους σκοπούς της παρούσας συμφωνίας, ως διαβαθμισμένες πληροφορίες νοούνται οι πληροφορίες (δηλαδή γνώσεις που μπορούν να γνωστοποιούνται υπό οιαδήποτε μορφή) ή υλικό, που απαιτείται να προφυλάσσονται από μη επιτρεπόμενη κοινολόγηση και τους έχει αποδοθεί διαβάθμιση ασφαλείας (εφεξής «διαβαθμισμένες πληροφορίες»).
   Άρθρο 3
   Για τους σκοπούς της παρούσας συμφωνίας, ως «ΕΕ» νοείται το Συμβούλιο της Ευρωπαϊκής Ένωσης (εφεξής «Συμβούλιο»), ο Γενικός Γραμματέας/Ύπατος Εκπρόσωπος και η Γενική Γραμματεία του Συμβουλίου και η Επιτροπή των Ευρωπαϊκών Κοινοτήτων (εφεξής «Ευρωπαϊκή Επιτροπή»).
   Άρθρο 4
   Έκαστο των μερών:

               α)

               προστατεύει και διασφαλίζει τις διαβαθμισμένες πληροφορίες που υπόκεινται στην παρούσα συμφωνία, και τις οποίες ένα μέρος παρέχει στο άλλο ή οι οποίες ανταλλάσσονται μεταξύ των μερών·

               β)

               εξασφαλίζει ότι οι διαβαθμισμένες πληροφορίες που υπόκεινται στην παρούσα συμφωνία, είτε παρέχονται είτε ανταλλάσσονται, διατηρούν τη διαβάθμιση ασφαλείας που έχει καθορίσει το αποστέλλον μέρος. Το παραλαμβάνον μέρος προστατεύει και διασφαλίζει τις διαβαθμισμένες πληροφορίες σύμφωνα με τις διατάξεις των δικών του κανονισμών περί ασφαλείας πληροφοριών ή υλικού με ισοδύναμη διαβάθμιση ασφαλείας, όπως ορίζεται από τις ρυθμίσεις ασφαλείας που θα θεσπισθούν δυνάμει των άρθρων 11 και 12·

               γ)

               δεν χρησιμοποιεί τις διαβαθμισμένες πληροφορίες που υπόκεινται στην παρούσα συμφωνία για σκοπούς διαφορετικούς από εκείνους που όρισε η πηγή προέλευσης και για σκοπούς διαφορετικούς από εκείνους για τους οποίους οι πληροφορίες παρέχονται ή ανταλλάσσονται·

               δ)

               δεν κοινολογεί τις διαβαθμισμένες πληροφορίες που υπόκεινται στην παρούσα συμφωνία σε τρίτους ή σε άλλο οργανισμό ή όργανο της ΕΕ τους οποίους δεν αναφέρει το άρθρο 3, χωρίς την προηγούμενη συγκατάθεση της πηγής προέλευσης.

         Άρθρο 5
   1.   Διαβαθμισμένες πληροφορίες είναι δυνατόν να κοινολογούνται ή να γνωστοποιούνται, σύμφωνα με την αρχή του ελέγχου της πηγής προέλευσης, από ένα μέρος, το «αποστέλλον μέρος», προς το άλλο μέρος, το «παραλαμβάνον μέρος».
   2.   Για τη γνωστοποίηση/κοινοποίηση σε παραλήπτες άλλους από τα μέρη της παρούσας συμφωνίας, η απόφαση για την κοινολόγηση ή γνωστοποίηση διαβαθμισμένης πληροφορίας λαμβάνεται από το παραλαμβάνον μέρος, αφού ληφθεί η συγκατάθεση του αποστέλλοντος μέρους, σύμφωνα με την αρχή του ελέγχου της πηγής προέλευσης, όπως ορίζεται από τους κανονισμούς ασφαλείας του.
   3.   Για την εφαρμογή των παραγράφων 1 και 2, δεν είναι δυνατή μια γενική γνωστοποίηση, εκτός εάν καθορισθούν και συμφωνηθούν διαδικασίες μεταξύ των μερών σχετικά με ορισμένες κατηγορίες πληροφοριών που αφορούν τις επιχειρησιακές τους απαιτήσεις.
   Άρθρο 6
   Έκαστο των μερών και των φορέων τους, όπως ορίζονται από το άρθρο 3, καθορίζει οργανισμό ασφαλείας και προγράμματα ασφαλείας, βάσει βασικών αρχών και ελαχίστων προτύπων ασφαλείας που ισχύουν για τα συστήματα ασφαλείας των μερών, τα οποία θεσπίζονται δυνάμει των άρθρων 11 και 12, ώστε να εξασφαλίζεται ισοδύναμος βαθμός προστασίας των διαβαθμισμένων πληροφοριών που υπόκεινται στην παρούσα συμφωνία.
   Άρθρο 7
   1.   Τα μέρη εξασφαλίζουν ότι όλα τα πρόσωπα τα οποία, κατά την εκτέλεση των επίσημων καθηκόντων τους, απαιτείται να έχουν πρόσβαση, ή λόγω των καθηκόντων ή των αρμοδιοτήτων τους τους επιτρέπεται να έχουν πρόσβαση, σε διαβαθμισμένες πληροφορίες οι οποίες παρέχονται ή ανταλλάσσονται δυνάμει της παρούσας συμφωνίας, έχουν ελεγχθεί καταλλήλως πριν να τους επιτραπεί η πρόσβαση σε αυτές τις πληροφορίες.
   2.   Οι διαδικασίες ελέγχου της ασφάλειας αποσκοπούν στην εξακρίβωση του κατά πόσον ένα πρόσωπο κρίνεται έμπιστο, συνεπές και υπεύθυνο ώστε να δύναται να έχει πρόσβαση σε διαβαθμισμένες πληροφορίες.
   Άρθρο 8
   Τα μέρη παρέχουν αμοιβαία αρωγή όσον αφορά την ασφάλεια των διαβαθμισμένων πληροφοριών που υπόκεινται στην παρούσα συμφωνία, και τα θέματα κοινού ενδιαφέροντος που άπτονται της ασφάλειας. Οι διαβουλεύσεις και επιθεωρήσεις αμοιβαίας ασφάλειας διεξάγονται από τις αρχές κατά τα οριζόμενα στο άρθρο 11, με σκοπό την αξιολόγηση της αποτελεσματικότητας των ρυθμίσεων ασφαλείας, εντός του πλαισίου των αρμοδιοτήτων τους, το οποίο ορίζεται δυνάμει των άρθρων 11 και 12.
   Άρθρο 9
   1.   Για τους σκοπούς της παρούσας συμφωνίας:

               α)

               Όσον αφορά την ΕΕ:

                           όλη η αλληλογραφία αποστέλλεται στο Συμβούλιο στην ακόλουθη διεύθυνση:

                                       Council of the European Union

                                       Chief Registry Officer

                                       Rue de la Loi/Wetstraat, 175

                                       B-1048 Brussels.

                           Όλη η αλληλογραφία διαβιβάζεται στα κράτη μέλη και την Ευρωπαϊκή Επιτροπή από τον προϊστάμενο της υπηρεσίας μητρώου του Συμβουλίου, με την επιφύλαξη της παραγράφου 2.

               β)

               Όσον αφορά τη Ρουμανία,

                           όλη η αλληλογραφία αποστέλλεται, ενδεχομένως μέσω της αποστολής της Ρουμανίας στην Ευρωπαϊκή Ένωση, στην υπηρεσία «Oficiul Registrului National al Informatiilor Secrete de Stat» (ORNISS) στην ακόλουθη διεύθυνση:

                                       Guvernul Romaniei

                                       Oficiul Registrului National al Informatiilor Secrete de Stat (ORNISS)

                                       Str. Mures nr. 4, Sector 1

                                       Bucuresti

                                       Romania.

         2.   Κατ’ εξαίρεση, η αλληλογραφία ενός μέρους στην οποία έχουν πρόσβαση μόνον συγκεκριμένοι αρμόδιοι υπάλληλοι, όργανα ή υπηρεσίες του μέρους αυτού, είναι δυνατόν, για επιχειρησιακούς λόγους, να απευθύνεται και να είναι προσιτή μόνον σε συγκεκριμένους αρμόδιους υπαλλήλους, όργανα ή υπηρεσίες του άλλου μέρους που έχουν ειδικά υποδειχθεί ως παραλήπτες, λαμβανομένων υπόψη των αρμοδιοτήτων τους και σύμφωνα με την αρχή κατά την οποία πρέπει να γνωρίζουν μόνον ό,τι απαιτείται για την εκτέλεση των καθηκόντων τους. Όσον αφορά την ΕΕ, η αλληλογραφία αυτή διαβιβάζεται μέσω του προϊσταμένου της υπηρεσίας μητρώου του Συμβουλίου.
   Άρθρο 10
   Η κυβέρνηση της Ρουμανίας και οι Γενικοί Γραμματείς του Συμβουλίου και της Ευρωπαϊκής Επιτροπής επιβλέπουν την εφαρμογή της παρούσας συμφωνίας.
   Άρθρο 11
   Για την εφαρμογή της παρούσας συμφωνίας:

               1)

               Η υπηρεσία «Oficiul Registrului National al Informatiilor Secrete de Stat» (ORNISS), υπό τη διεύθυνση και για λογαριασμό της κυβέρνησης της Ρουμανίας, ενεργώντας εξ ονόματος της κυβέρνησης της Ρουμανίας και υπό την εξουσία της, είναι αρμόδια για την εκπόνηση ρυθμίσεων ασφαλείας που σκοπό έχουν την προστασία και διασφάλιση των διαβαθμισμένων πληροφοριών που παρέχονται στη Ρουμανία δυνάμει της παρούσας συμφωνίας.

               2)

               Το γραφείο ασφαλείας της γενικής γραμματείας του Συμβουλίου, υπό τη διεύθυνση και για λογαριασμό του Γενικού Γραμματέα του Συμβουλίου, ενεργώντας εξ ονόματος του Συμβουλίου και υπό την εξουσία του, είναι αρμόδιο για την εκπόνηση ρυθμίσεων ασφαλείας οι οποίες έχουν σκοπό την προστασία και διασφάλιση των διαβαθμισμένων πληροφοριών που παρέχονται στην ΕΕ δυνάμει της παρούσας συμφωνίας.

               3)

               Η διεύθυνση ασφαλείας της Ευρωπαϊκής Επιτροπής, ενεργώντας εξ ονόματος της Ευρωπαϊκής Επιτροπής και υπό την εξουσία της, είναι αρμόδια για την εκπόνηση ρυθμίσεων ασφαλείας οι οποίες έχουν σκοπό την προστασία των διαβαθμισμένων πληροφοριών οι οποίες παρέχονται ή ανταλλάσσονται δυνάμει της παρούσας συμφωνίας εντός της Ευρωπαϊκής Επιτροπής και στις εγκαταστάσεις της.

         Άρθρο 12
   Οι ρυθμίσεις ασφαλείας που θεσπίζονται δυνάμει του άρθρου 11, κατόπιν συμφωνίας των τριών οικείων γραφείων, καθορίζουν τα πρότυπα για την αμοιβαία προστασία της ασφαλείας των διαβαθμισμένων πληροφοριών που υπόκεινται στην παρούσα συμφωνία. Όσον αφορά την ΕΕ, τα πρότυπα αυτά υπόκεινται στην έγκριση της επιτροπής ασφαλείας του Συμβουλίου.
   Άρθρο 13
   Οι αρχές που ορίζονται στο άρθρο 11 καθορίζουν τις διαδικασίες που ακολουθούνται σε περίπτωση που αποδεικνύεται ή που υπάρχουν υπόνοιες ότι διαρρέουν διαβαθμισμένες πληροφορίες που υπόκεινται στην παρούσα συμφωνία.
   Άρθρο 14
   Πριν παρασχεθούν οι διαβαθμισμένες πληροφορίες που υπόκεινται στην παρούσα συμφωνία μεταξύ των μερών, οι υπεύθυνες αρχές ασφαλείας που καθορίζονται στο άρθρο 11 πρέπει να συμφωνούν ότι το παραλαμβάνον μέρος είναι σε θέση να προστατεύσει και να διασφαλίσει τις πληροφορίες που υπόκεινται στην παρούσα συμφωνία κατά τρόπο ο οποίος συνάδει προς τις ρυθμίσεις που θεσπίζονται δυνάμει των άρθρων 11 και 12.
   Άρθρο 15
   Η παρούσα συμφωνία ουδόλως εμποδίζει τα μέρη να συνάπτουν άλλες συμφωνίες σχετικές με την παροχή ή την ανταλλαγή διαβαθμισμένων πληροφοριών που υπόκεινται στην παρούσα συμφωνία, υπό την προϋπόθεση ότι αυτές δεν αντιβαίνουν στις διατάξεις της παρούσας συμφωνίας.
   Άρθρο 16
   Όλες οι διαφορές μεταξύ της ΕΕ και της Ρουμανίας που απορρέουν από την ερμηνεία ή την εφαρμογή της παρούσας συμφωνίας διακανονίζονται με διαπραγματεύσεις μεταξύ των μερών.
   Άρθρο 17
   1.   Η παρούσα συμφωνία αρχίζει να ισχύει την πρώτη ημέρα του πρώτου μηνός μετά την ημερομηνία κατά την οποία τα μέρη κοινοποίησαν αμοιβαία την ολοκλήρωση των αναγκαίων για το σκοπό αυτό εσωτερικών διαδικασιών τους.
   2.   Η παρούσα συμφωνία δύναται να επανεξετασθεί με σκοπό να μελετηθεί το ενδεχόμενο πιθανών τροποποιήσεων ύστερα από αίτημα ενός των μερών.
   3.   Τυχόν τροποποίηση της παρούσας συμφωνίας γίνεται μόνο γραπτώς και κατόπιν κοινής συμφωνίας των μερών. Τίθεται σε ισχύ με αμοιβαία κοινοποίηση όπως προβλέπεται στην παράγραφο 1.
   Άρθρο 18
   Η παρούσα συμφωνία είναι δυνατόν να καταγγελθεί από ένα μέρος με γραπτή προειδοποίηση καταγγελίας που αποστέλλεται στο άλλο μέρος. Η καταγγελία αυτή παράγει αποτελέσματα έξη μήνες μετά την παραλαβή της κοινοποίησης από το άλλος μέρος, αλλά δεν επηρεάζει τις υποχρεώσεις που έχουν ήδη αναληφθεί δυνάμει των διατάξεων της παρούσας συμφωνίας. Ειδικότερα, όλες οι διαβαθμισμένες πληροφορίες οι οποίες έχουν παρασχεθεί ή ανταλλαγεί δυνάμει της παρούσας συμφωνίας εξακολουθούν να προστατεύονται σύμφωνα με τις διατάξεις που ορίζονται από αυτήν.

      ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι, δεόντως εξουσιοδοτημένοι, υπέγραψαν την παρούσα συμφωνία.
      Έγινε στις Βρυξέλλες, την 22α Απριλίου του 2005, σε δύο αντίτυπα στην αγγλική γλώσσα.

            Για τη Ρουμανία

            Για την Ευρωπαϊκή Ένωση